





















I PRIEDAS

PREPARATO CHARAKTERISTIKŲ SANTRAUKA





	


1.	VAISTINIO PREPARATO PAVADINIMAS
	
Skudexa 75 mg/25 mg plėvele dengtos tabletės


2.	KOKYBINĖ IR KIEKYBINĖ SUDĖTIS

Kiekvienoje tabletėje yra 75 mg tramadolio hidrochlorido ir 25 mg deksketoprofeno.

Pagalbinės medžiagos, kurių poveikis yra žinomas: vienoje tabletėje yra 33,07 mg natrio kroskarmeliozės ir 1,83 mg natrio stearilfumarato.

Visos pagalbinės medžiagos išvardytos 6.1 skyriuje.


3.	FARMACINĖ FORMA

Plėvele dengta tabletė (tabletė).
Skudexa yra beveik baltos arba gelsvos, pailgos plėvele dengtos tabletės su perlaužimo įrėžiu vienoje pusėje ir įspaudu „M“ kitoje pusėje. Plėvele dengtos tabletės ilgis apie 14 mm ir plotis apie 6 mm.

Vagelė skirta tik tabletei perlaužti, kad būtų lengviau nuryti, bet ne jai padalyti į lygias dozes.


4.	KLINIKINĖ INFORMACIJA

0. Terapinės indikacijos

Trumpalaikis suaugusių pacientų ūminio vidutinio stiprumo ir stipraus skausmo simptominis gydymas, kai skausmo malšinimui būtinas tramadolio ir deksketoprofeno derinys. 

0. Dozavimas ir vartojimo metodas
Dozavimas

Rekomenduojama dozė yra viena plėvele dengta tabletė (atitinkanti 75 mg tramadolio hidrochlorido ir 25 mg deksketoprofeno). Prireikus galima vartoti papildomas dozes, tarp kurių turi būti mažiausiai 8 valandų pertrauka. Paros dozė neturi būti didesnė kaip 3 plėvele dengtos tabletės (atitinkanti  225 mg tramadolio hidrochlorido ir 75 mg deksketoprofeno).
Skudexa tinka tik trumpalaikiam vartojimui ir gydymas turi būti griežtai apribotas laikotarpiu, kurio metu pasireiškia ligos simptomai, ir bet kuriuo atveju ne ilgiau nei 5 dienas. Pereiti prie vienos skausmą malšinančios medžiagos reikia įvertinus skausmo stiprumą ir paciento atsaką.

Nepageidaujamą poveikį galima sumažinti iki minimumo vartojant mažiausią veiksmingą vaistinio preparato dozę trumpiausią laiką, būtiną simptomams kontroliuoti (žr. 4.4 skyrių).
Senyvi pacientai
Senyviems pacientams pradinė rekomenduojama dozė yra viena plėvele dengta tabletė; prireikus galima vartoti papildomas dozes su mažiausia 8 valandų pertrauka, neviršijant 2 plėvele dengtų tablečių per parą (tai atitinka  150 mg tramadolio hidrochlorido ir 50 mg deksketoprofeno). Iki didžiausios 3 plėvele dengtų tablečių paros dozės, kuri rekomenduojama bendrosios populiacijos pacientams, didinti galima tik įsitikinus, kad vaistinis preparatas toleruojamas gerai. 
Vartojimo vyresniems kaip 75 metų pacientams patyrimo yra nedaug, todėl Skudexa šiems pacientams gydyti turi būti skiriamas atsargiai (žr. 4.4 skyrių).

Pacientams, kurių kepenų funkcija sutrikusi
Esant lengvam ar vidutinio sunkumo kepenų funkcijos sutrikimui gydymą reikia pradėti mažesne doze (visa paros dozė 2 Skudexa plėvele dengtos tabletės) ir pacientą reikia atidžiai stebėti.

Esant sunkiam kepenų funkcijos sutrikimui, Skudexa vartoti negalima (žr. 4.3 skyrių).

Pacientams, kurių inkstų funkcija sutrikusi
Esant lengvam inkstų funkcijos sutrikimui (kreatinino klirensas 60-89 ml/min.) pradinė paros dozė turi būti sumažinta iki 2 Skudexa plėvele dengtų tablečių per parą (žr. 4.4 skyrių).

Esant vidutinio sunkumo ir sunkiam inkstų funkcijos sutrikimui (kreatinino klirensas ≤ 59 ml/min.) Skudexa vartoti negalima (žr. 4.3 skyrių).

Vaikų populiacija
Skudexa vartojimo vaikams ir paaugliams saugumas ir veiksmingumas neištirtas. Duomenų nėra. 
Todėl vaikams ir paaugliams Skudexa turi būti nevartojamas.

Vartojimo metodas 
Vartoti per burną.
Skudexa tabletę reikia nuryti užgeriant pakankamu kiekiu skysčio (pvz., stikline vandens). Vartojant kartu su maistu lėtėja vaistinio preparato absorbcija (žr. 5.2 skyrių), todėl norint greitesnio poveikio tablečių galima išgerti mažiausiai 30 min. iki valgymo.

Gydymo tikslai ir nutraukimas

Prieš pradedant gydymą Skudexa, kartu su pacientu reikia suderinti gydymo strategiją, įskaitant gydymo trukmę ir tikslus bei gydymo pabaigos planą, vadovaujantis skausmo valdymo gairėmis. Gydymo metu gydytojas ir pacientas turi dažnai bendrauti, kad įvertintų, ar reikia tęsti gydymą, apsvarstytų galimybę nutraukti gydymą ir, jei reikia, pakoreguotų dozes. Kai pacientui nebereikia tolesnio gydymo Skudexa, gali būti patartina dozę mažinti palaipsniui, kad būtų išvengta nutraukimo simptomų. Nesant tinkamos skausmo kontrolės, reikia apsvarstyti hiperalgezijos, tolerancijos atsiradimo ir pagrindinės ligos progresavimo galimybę (žr. 4.4 skyrių).

4.3	Kontraindikacijos

Reikia atsižvelgti deksketoprofeno ir tramadolio, vartojamų kaip atskiros medžiagos, nustatytas kontraindikacijas.

Deksketorpofeno negalima vartoti tokiais atvejais, kai:
yra padidėjęs jautrumas deksketoprofenui, kitiems nesteroidiniams vaistiniams preparatams nuo uždegimo (NVNU) arba bet kuriai 6.1 skyriuje nurodytai pagalbinei medžiagai;
pacientams, kuriems medžiagos su panašiu veikimu (pvz., acetilsalicilo rūgštis, kiti NVNU) skatina astmą, bronchų spazmą, ūminį rinitą arba sukelia nosies polipus, dilgėlinę ar angioneurozinę edemą;
gydymo ketoprofenu ar fibratais pasireiškia fotoalerginių ar fototoksinių reakcijų;
nustatyta aktyvi pepsinė opa arba kraujavimas virškinimo trakte arba anamnezėje nurodomas buvęs kraujavimas virškinimo trakte, išopėjimas arba perforacija;
anamnezėje nurodomas buvęs kraujavimas virškinimo trakte arba perforacija, susiję su gydymu NVNU;
pacientas serga lėtine dispepsija;
nustatytas kitos priežasties aktyvus kraujavimas arba kraujavimo sutrikimai;
pacientas serga Krono liga arba opiniu kolitu;
pacientas serga sunkiu širdies nepakankamumu;
pacientui nustatytas vidutinio sunkumo arba sunkus inkstų funkcijos sutrikimas (kreatinino klirensas ≤ 59 ml/min.);
pacientui nustatytas sunkus kepenų funkcijos sutrikimas (C klasė pagal Child-Pugh klasifikaciją);
pacientas serga hemoragine diateze arba yra kitų krešėjimo sutrikimų;
nustatyta sunki organizmo dehidratacija (dėl vėmimo, viduriavimo arba nepakankamai vartojant skysčio).

Tramadolio negalima vartoti tokiais atvejais, kai:
yra padidėjęs jautrumas tramadoliui arba bet kuriai 6.1 skyriuje nurodytai pagalbinei medžiagai;
esant ūminiam apsinuodijimui alkoholiu, migdomaisiais, skausmą malšinančiais vaistiniais preparatais, opioidais arba psichotropiniais vaistiniais preparatais;
pacientas vartoja MAO inhibitorių arba vartojo jų per paskutines 14 parų (žr. 4.5 skyrių);
pacientas serga nepakankami kontroliuojama gydymu epilepsija (žr. 4.4 skyrių);
nustatytas sunkus kvėpavimo slopinimas.

Skudexa draudžiama vartoti nėštumo ir žindymo laikotarpiu (žr. 4.6 skyrių);

4.4	Specialūs įspėjimai ir atsargumo priemonės

Reikia atsižvelgti į įspėjimus, kurie nustatyti kiekvienai vaistinio preparato sudėties medžiagai deksketoprofenui ir tramadoliui.

Deksketoprofenas
Šio vaistinio preparato reikia atsargiai vartoti pacientams, kuriems yra buvę alerginių būklių.
Reikia vengti vartoti kartu su kitais NVNU, įskaitant selektyviuosius ciklooksigenazės 2 inhibitorius (žr. 4.5 skyrių).
Nepageidaujamą poveikį galima sumažinti iki minimumo vartojant mažiausią veiksmingą vaistinio preparato dozę trumpiausią laiką, būtiną simptomams kontroliuoti (žr. 4.2 skyrių ir žemiau nurodytą riziką esant virškinimo trakto ir širdies bei kraujagyslių sutrikimams).

Virškinimo trakto saugumas
Pranešama, kad virškinimo trakto kraujavimas, išopėjimas ar prakiurimas, kurie gali būti mirtini, pasitaikė bet kuriuo gydymo metu vartojant visų NVNU su ar be įspėjamųjų simptomų ar anksčiau buvusiais sunkiais virškinimo trakto sutrikimais. Jeigu virškinimo trakto kraujavimas arba išopėjimas atsiranda vartojant deksketoprofeno, gydymą reikia nutraukti.
Didinant NVNU dozę pacientams, kuriems anksčiau buvo opa, ypač komplikuota kraujavimu arba prakiurimu, taip pat senyviems žmonėms, kraujavimo iš virškinimo trakto, virškinimo trakto išopėjimo ar prakiurimo rizika didesnė (žr. 4.3 skyrių). 

Kaip ir kitų NVNU vartojimo atvejais, reikia išsiaiškinti anamnezės duomenis apie ezofagitą, gastritą ir (arba) pepsinę opą, kad prieš deksketoprofeno vartojimo pradžią būtų užtikrintas jų visiškas išgijimas. Pacientus, kuriems pasireiškia virškinimo trakto simptomų arba jie nurodo buvusią virškinimo trakto ligą reikia stebėti dėl virškinimo sutrikimų, ypač dėl kraujavimo virškinimo trakte.
NVNU reikia atsargiai vartoti pacientams, kurie nurodo buvusias virškinimo trakto ligas (opinį kolitą, Krono ligą), nes jos gali paūmėti (žr. 4.8 skyrių).
Reikia spręsti, ar šiems pacientams nereikia papildomai skirti apsaugančių medžiagų (pvz., mizoprostolio arba protonų siurblio inhibitorių), taip pat pacientams, kurie vartoja nedideles acetilsalicilo rūgšties dozę arba kitus vaistinių preparatų, kurie gali didinti virškinimo trakto sutrikimų riziką (žr. toliau ir 4.5 skyrių).
Pacientai, kuriems praeityje pasireiškė toksinis poveikis virškinimo traktui, ypač senyvi, turi pasakyti, jeigu atsiranda, ypač gydymo pradžioje, kokių nors neįprastų virškinimo sutrikimų (ypač kraujavimas iš virškinimo trakto).
Vaistinio preparato reikia vartoti atsargiai pacientams, gydomiems kitais vaistiniais preparatais, pvz., geriamaisiais kortikosteroidais, antikoaguliantais (varfarinu), selektyviais serotonino reabsorbcijos inhibitoriais ar vaistiniais preparatais, mažinančiais trombocitų agregaciją (pvz., acetilsalicilo rūgštimi), kurie gali didinti virškinimo trakto išopėjimo ar kraujavimo riziką (žr. 4.5 skyrių).

Inkstų funkcijos saugumas
Atsargumo reikia laikytis gydant pacientus, kurių sutrikusi inkstų funkcija. NVNU vartojimas šiems pacientams gali sukelti inkstų funkcijos pablogėjimą, skysčio susilaikymą organizme ir edemą. Taip pat atsargiai reikia gydyti pacientus, kurie vartoja diuretikų, ar pacientus, kuriems galima hipovolemija, nes yra didesnė toksinio poveikio inkstams rizika.
Siekiant apsaugoti nuo dehidratacijos ir dėl to padidėjusio toksinio poveikio inkstams, gydymo metu reikia užtikrinti pakankamą skysčio kiekį.
Kaip ir kitų NVNU vartojimo metu, kraujo plazmoje gali padidėti šlapalo azoto ir kreatinino kiekis. Kaip ir kitų prostaglandinų sintezės inhibitorių vartojimo metu, gali pasireikšti nepageidaujamas poveikis inkstams, sukeliantis glomerulonefritą, intersticinį nefritą, inkstų spenelių nekrozę, nefrozinį sindromą ir ūminį inkstų nepakankamumą.

Kepenų funkcijos saugumas
Atsargumo reikia laikytis gydant pacientus, kurių sutrikusi kepenų funkcija. Kaip ir kitų NVNU vartojimo metu, gali pasireikšti laikinas nedidelis kepenų funkcijos rodiklių padidėjimas bei reikšmingas aspartataminotransferazės (AST) (arba serumo gliutamo oksaloacto rūgšties transferazės, SGOT) ir alaninaminotransferazės (ALT) (arba serumo gliutamo piruvattransferazės, SGPT) aktyvumo padidėjimas. Esant reikšmingam šių fermentų aktyvumo padidėjimui, gydymą reikia nutraukti.

Širdies ir kraujagyslių sistemos funkcijos ir smegenų kraujotakos saugumas
Pacientus, kuriems jau buvo padidėjęs kraujospūdis ir (arba) pasireiškę lengvų ar vidutinio sunkumo širdies nepakankamumo reiškinių, gydymo NVNU metu reikia konsultuoti ir tinkamai stebėti dėl galimo skysčio susilaikymo ir edemos, susijusios su NVNU vartojimu. Ypatingo atsargumo reikia laikytis gydant pacientus, kurie nurodo buvusią širdies ligą, ypač jeigu pasireiškė širdies nepakankamumo epizodų, nes padidėja širdies nepakankamumo atsiradimo rizika.

Klinikinių tyrimų ir epidemiologinių stebėjimų duomenys rodo, kad kai kurių NVNU vartojimas (ypač didelėmis dozėmis ir ilgai), gali būti susijęs su nedideliu arterijų trombozės reiškinių (pvz., miokardo infarkto arba insulto) rizikos padidėjimu. Duomenų, paneigiančių tokios rizikos sąsajas su deksketoprofenu, nepakanka.

Pacientus, kuriems yra nevaldoma hipertenzija, stazinis širdies nepakankamumas, diagnozuota išeminė širdies liga, periferinių arterijų liga ir (arba) galvos smegenų kraujagyslių liga, deksketoprofenu galima gydyti tik kruopščiai apsvarsčius. Panašiai atidžiai apsvarstyti reikia ir prieš pradedant taikyti ilgalaikį gydymą pacientams, kuriems nustatyta širdies ir kraujagyslių sistemos rizikos veiksnių (pvz., hipertenzija, hiperlipidemija, cukrinis diabetas, rūkymas).

Buvo pranešta apie pacientams, gydytiems deksketoprofenu, pasireiškusio Kounis sindromo atvejus. Kounis sindromas apibrėžiamas kaip antriniai širdies ir kraujagyslių sutrikimo simptomai, atsirandantys dėl alerginės ar padidėjusio jautrumo reakcijos, susijusios su vainikinių arterijų susiaurėjimu, ir galintys sukelti miokardo infarktą.

Visi neselektyvieji NVNU slopindami prostaglandinų sintezę gali slopinti trombocitų agregaciją ir pailginti kraujavimo laiką. Todėl deksketoprofeno vartojimas pacientams, gydomiems hemostazę trikdančiais vaistiniais preparatais, pavyzdžiui, varfarinu ar kitais kumarinų grupės vaistiniais preparatais arba heparinais, nerekomenduojamas (žr. 4.5 skyrių).

Odos reakcijos
Labai retai pastebėta sunkių odos reakcijų (kai kurios iš jų buvo mirtinos), įskaitant eksfoliacinį dermatitą, Stivenso – Džonsono (Stevens-Johnson) sindromą bei toksinę epidermio nekrolizę, susijusių su NVNU vartojimu (žr. 4.8 skyrių). Manoma, kad šių reakcijų atsiradimo rizika yra didžiausia gydymo pradžioje, dažniausiai jos prasidėjo per pirmąjį gydymo mėnesį. Pastebėjus pirmųjų odos išbėrimo, gleivinės pažeidimo ar kokių nors kitų padidėjusio jautrumo reakcijos požymių, deksketoprofeno vartojimą reikia nutraukti.

Senyvi pacientai
Senyviems pacientams dažniau gali pasitaikyti NVNU nepageidaujamų reakcijų, ypač kraujavimas iš virškinimo trakto ir prakiurimas, galintys sukelti mirtį (žr. 4.2 skyrių). Šiuos pacientus reikia pradėti gydyti mažiausia tinkama doze. 
Senyviems pacientams labiau būdinga sutrikusi inkstų, širdies ir kraujagyslių sistemos arba kepenų funkcija (žr. 4.2 skyrių).

Gretutinių infekcijų simptomų maskavimas 
Skudexa gali maskuoti infekcijos simptomus, dėl to gali būti vėluojama pradėti tinkamą gydymą, o tai gali pabloginti infekcijos gydymo rezultatus. Tokių atvejų nustatyta gydant bakterinę visuomenėje įgytą pneumoniją ir bakterines vėjaraupių komplikacijas. Kai Skudexa skiriamas siekiant sumažinti su infekcija susijusį karščiavimą arba palengvinti infekcijos sukeliamą skausmą, rekomenduojama stebėti infekcijos eigą. Kai gydymas taikomas ne ligoninėje, jeigu simptomai neišnyksta arba sunkėja, pacientas turėtų pasitarti su gydytoju.

Sergant vėjaraupiais ypač galimos komplikacijos - sunkios odos ir minkštųjų audinių infekcijų komplikacijos. Šiuo metu negalima paneigti NVNU įtakos šios infekcinės ligos sunkesnei eigai. Todėl sergant vėjaraupiais patartina vengti vartoti deksketoprofeno.

Kita informacija
Ypatingo atsargumo reikia laikytis gydant pacientus, kurie: 
serga įgimtu porfirino metabolizmo sutrikimu (pvz., ūmine intermituojančia porfirija);
kenčia dėl dehidratacijos;
yra po didelės apimties chirurginių operacijų.

Labai retai pasitaikė sunkių padidėjusio jautrumo reakcijų (pvz., anafilaksinis šokas). Atsiradus pirmiesiems sunkių padidėjusio jautrumo reakcijų požymiams dėl deksketorpofeno vartojimo gydymą reikia nutraukti. Atsižvelgiant į simptomus, sveikatos priežiūros specialistas turi pradėti taikyti reikalingas medicinines priemones.

Pacientams, sergantiems bronchine astma kartu su lėtiniu rinitu, lėtiniu sinusitu ir (arba) nosies polipais, palyginti su bendrąja populiacija, būdinga didesnė alergijos acetilsalicilo rūgščiai ir (arba) NVNU rizika. Šio vaistinio preparato vartojimas gali sukelti bronchinės astmos priepuolį arba bronchų spazmą, ypač asmenims, kurie jautrūs acetilsalicilo rūgščiai arba NVNU (žr. 4.3 skyrių).

Deksketoprofeno reikia atsargiai vartoti pacientams, kurie serga kraujodaros sutrikimais, sistemine raudonąja vilklige arba mišria jungiamojo audinio liga.

Vaikų populiacija
Skudexa vartojimo vaikams ir paaugliams saugumas ir veiksmingumas neištirtas. Todėl vaikams ir paaugliams Skudexa turi būti nevartojamas.

Tramadolis
Tramadolį galima vartoti tik ypač atsargiai pacientams, kurie turi polinkį piktnaudžiauti vaistiniais preparatais, galvos traumą patyrusiems pacientams, šoko ir sąmonės sutrikimo dėl nežinomos priežasties atvejais, esant kvėpavimo centro ar funkcijos sutrikimui, intrakranijinio spaudimo padidėjimui. 
Šio vaistinio preparato turi būti vartojama atsargiai gydant opiatams jautrius pacientus.
Atsargiai reikia gydyti pacientus, kuriems yra kvėpavimo slopinimas arba kurie kartu vartoja centrinę nervų sistemą (CNS) slopinančių vaistinių preparatų (žr. 4.5 skyrių) arba jeigu pastebimai viršyta rekomenduojama dozė (žr. 4.9 skyrių), kadangi tokiu atveju negalima paneigti kvėpavimo slopinimo galimybės. 

Buvo gauta pranešimų apie traukulius pacientams, vartojusiems rekomenduojamą tramadolio dozę. Rizika gali būti didesnė, jeigu tramadolio dozės viršija rekomenduojamą viršutinę paros dozės ribą (400 mg).
Be to, tramadolis gali padidinti traukulių riziką pacientams, kurie vartoja kitų vaistinių preparatų, mažinančiais traukulių slenkstį (žr. 4.5 skyrių). Epilepsija sergančius pacientus arba turinčius polinkį traukuliams atsirasti, tramadoliu galima gydyti tik tada, kai yra įtikinamų aplinkybių.

Tolerancija ir opioidų vartojimo sutrikimas (piktnaudžiavimas ir priklausomybė)

Pakartotinai vartojant opioidus, tokius kaip Skudexa, gali išsivystyti tolerancija, fizinė ir psichologinė priklausomybė bei opioidų vartojimo sutrikimas (OVS). Didesnė Skudexa dozė ir ilgesnis vartojimas gali didinti OVS riziką. Piktnaudžiavimas arba tyčinis netinkamas Skudexa vartojimas gali sukelti perdozavimą ir (arba) mirtį. OVS išsivystymo rizika padidėja tiems pacientams, kuriems patiems arba jų šeimos nariams (tėvams arba broliams, seserims) yra pasireiškę psichoaktyviųjų medžiagų vartojimo sutrikimų (įskaitant alkoholio vartojimo sutrikimą), dabartiniams tabako gaminių vartotojams arba pacientams, kuriems anksčiau yra buvę kitų psichikos sveikatos sutrikimų (pvz., didžioji depresija, nerimo ir asmenybės sutrikimų).

Prieš pradedant gydymą Skudexa ir gydymo metu, su pacientu reikia susitarti dėl gydymo tikslų ir gydymo nutraukimo plano (žr. 4.2 skyrių). Prieš gydymą ir gydymo metu pacientą taip pat reikia informuoti apie OVS riziką ir požymius. Jei atsiranda šių požymių, pacientams reikia nurodyti kreiptis į gydytoją.

Pacientus reikės stebėti, ar neatsiranda padidinto vaistinių preparatų vartojimo poreikio elgsenos požymių (pvz., per ankstyvi prašymai išrašyti papildomą receptą). Tai apima kartu vartojamų opioidų ir psichoaktyvių vaistinių preparatų (pvz., benzodiazepinų) peržiūrą. Pacientams, kuriems yra pasireiškusių OVS požymių ir simptomų, reikėtų apsvarstyti galimybę pasikonsultuoti su priklausomybių ligų specialistu.

Kartu vartojamų raminamųjų vaistinių preparatų, pvz., benzodiazepinų ar jiems giminingų vaistinių preparatų, rizika
Jeigu Skudexa vartojamas kartu su raminamaisiais vaistiniais preparatais, pvz., benzodiazepinais ar jiems giminingais vaistiniais preparatais, gali pasireikšti sedacija, kvėpavimo slopinimas, koma ar ištikti mirtis. Dėl šios sąveikos pavojaus, minėti raminamieji vaistiniai preparatai turi būti išrašomi pacientams, kuriems alternatyvaus gydymo galimybės yra negalimos. Jeigu buvo nuspręsta skirti (išrašyti) Skudexa kartu su raminamaisiais vaistiniais preparatais, gydymui turi būti skiriama mažiausia veiksminga dozė, o vartojimo trukmė turėtų būti kiek įmanoma trumpesnė. 
Pacientai turi būti atidžiai stebimi dėl kvėpavimo slopinimo ir sedacijos požymių ir simptomų. Šiuo požiūriu yra primygtinai rekomenduojama informuoti pacientus ir jų slaugytojus, kad jie žinotų šiuos simptomus (žr. 4.5 skyrių).

Serotonino sindromas 
Serotonino sindromas, būklė, kuri gali kelti grėsmę gyvybei, pasireiškė pacientams, tramadolio vartojusiems vieno arba kartu su kitomis serotonerginėmis medžiagomis (žr. 4.5, 4.8 ir 4.9 skyrius). Jeigu yra klinikinių indikacijų skirti gydymą kartu su kitomis serotonerginėmis medžiagomis, rekomenduojama atidžiai stebėti paciento būklę, ypač pradedant gydymą ir didinant dozę. Serotonino sindromas gali pasireikšti psichikos būklės pokyčiais, autonominės reguliacijos nestabilumu, nervų ir raumenų veiklos sutrikimais ir (arba) virškinimo trakto simptomais.
Jei įtariamas serotonino sindromas, atsižvelgiant į simptomų sunkumą turi būti apsvarstytas dozės mažinimas arba gydymo nutraukimas. Nutraukus serotonerginių vaistinių preparatų vartojimą paprastai būklė sparčiai pagerėja.

Su miegu susiję kvėpavimo sutrikimai 
Opioidai gali sukelti su miegu susijusių kvėpavimo sutrikimų, įskaitant centrinę miego apnėją (CMA) ir su miegu susijusią hipoksemiją. Opioidų vartojimas padidina CMA riziką, kuri priklauso nuo dozės. Pacientams, kuriems pasireiškia CMA, apsvarstykite dėl bendros opioidų dozės sumažinimo.

Antinksčių nepakankamumas 
Opioidiniai analgetikai kartais gali sukelti laikiną antinksčių nepakankamumą, dėl kurio būtinas stebėjimas ir pakeičiamoji terapija gliukokortikoidais. Ūminio arba lėtinio antinksčių nepakankamumo simptomai gali būti tokie: stiprus pilvo skausmas, pykinimas ir vėmimas, žemas kraujospūdis, didelis nuovargis, sumažėjęs apetitas ir kūno svorio netekimas.

CYP2D6 veikiamas metabolizmas
Tramadolį metabolizuoja kepenų fermentas CYP2D6. Jeigu paciento organizme trūksta šio fermento arba jis visiškai negaminamas, gali nepavykti pasiekti pakankamo nuskausminamojo poveikio. Apytikriai apskaičiuota, kad tokią patologiją gali turėti iki 7 % europidų rasės gyventojų. Tačiau, jeigu pacientas yra „labai greitas metabolizuotojas“, vartojant net ir įprastai skiriamas šio vaistinio preparato dozes, pacientui gali pasireikšti opioidų toksinis poveikis.
Bendrieji opioidų toksinio poveikio simptomai yra tokie: sumišimas, mieguistumas, paviršutinis kvėpavimas, susitraukę vyzdžiai, pykinimas, vėmimas, vidurių užkietėjimas ir apetito stoka. Sunkiais atvejais toks poveikis gali pasireikšti kraujotakos ir kvėpavimo slopinimo simptomais, kurie gali kelti grėsmę gyvybei ir labai retai baigtis mirtimi. Toliau apibendrinti „ultragreitų metabolizuotojų“ paplitimo skirtingose populiacijose įverčiai.

	Populiacija
	Paplitimas (%)  

	Afrikiečių (Etiopijos) 
	29 %

	Afroamerikiečių 
	3,4 % iki 6,5 %

	Azijiečių
	1,2 % iki 2 %

	Europidų
	3,6 % iki 6,5 %

	Graikų
	6,0 %

	Vengrų
	1,9 %

	Šiaurės europiečių
	1 % iki 2 %



Vartojimas vaikams pooperaciniu laikotarpiu
Paskelbtuose moksliniuose straipsniuose pateikta informacijos apie tai, kad pooperaciniu laikotarpiu vaikams po tonzilektomijos ir (arba) adenoidektomijos dėl obstrukcinės miego apnėjos paskyrus tramadolio, jiems pasireiškė reti, bet grėsmę gyvybei keliantys nepageidaujami reiškiniai. Tramadolio skiriant vaikams pooperacinaim skausmui palengvinti reikia būti itin atsargiems ir atidžiai stebėti, ar jiems nepasireiškia opioidų toksinio poveikio simptomų, įskaitant kvėpavimo slopinimą.

Vaikai, kurių kvėpavimo funkcija sutrikusi
Tramadolio nerekomenduojama skirti vaikams, kurių kvėpavimas gali būti sutrikęs, įskaitant vaikus, kuriems yra neuroraumeninių sutrikimų, sunkių širdies ar kvėpavimo sistemos ligų, viršutinių kvėpavimo takų ar plaučių infekcijų, daugybinių traumų arba atliktos didelės apimties operacijos. Dėl šių veiksnių pacientams gali pasireikšti sunkesni opioidų toksinio poveikio simptomai.

Šio vaistinio preparato vienoje dozėje yra mažiau kaip 1 mmol (23 mg) natrio, t. y. jis beveik neturi reikšmės.

4.5	Sąveika su kitais vaistiniais preparatais ir kitokia sąveika

Klinikinių tyrimų, kurių metu būtų siekiama nustatyti galimą vaistinių preparatų sąveikos įtaką Skudexa vartojimo saugumui, neatlikta. Tačiau reikia atsižvelgti į pranešimus apie tramadolio ir deksketoprofeno, vartojamų atskirų medžiagų pavidalu, sąveikas.

Deksketoprofenas

Žemiau išvardyta sąveika, kuri būdinga visiems NVNU. 

Nerekomenduojama vartoti kartu su:
kitais NVNU (ir ciklooksigenazės 2 selektyviaisiais inhibitoriais), įskaitant dideles salicilatų (≥ 3 g per parą) dozes: dėl sinerginio poveikio kelių NVNU vartojimas kartu gali padidinti virškinimo trakto opų ir kraujavimą virškinimo trakte riziką;
antikoaguliantais: NVNU gali sustiprinti antikoaguliantų, pvz., varfarino, poveikį dėl to, kad deksketoprofenas intensyviai jungiasi su kraujo plazmos baltymais, taip pat slopina trombocitų funkciją, pažeidžia skrandžio ir dvylikapirštės žarnos gleivinę. Jei tokio derinio negalima išvengti, pacientą reikia atidžiai stebėti, kontroliuoti laboratorinius tyrimus;
heparinais: padidėja kraujavimo rizika (dėl to, kad slopinama trombocitų funkcija ir pažeidžiama skrandžio ir dvylikapirštės žarnos gleivinė). Jei tokio derinio negalima išvengti, pacientą reikia atidžiai stebėti, kontroliuoti laboratorinius tyrimus;
kortikosteroidais: padidėja virškinimo trakto gleivinės išopėjimo ir kraujavimo rizika;
ličiu (aprašyta sąveika vartojant su skirtingais NVNU): NVNU padidina ličio koncentraciją kraujyje, kuri gali būti toksinė (dėl sumažėjusios ličio ekskrecijos inkstuose). Todėl jo koncentraciją reikia tirti pradedant gydymą deksketoprofenu, koreguojant jo dozę ir užbaigiant gydymą;
metotreksatu, kuris vartojamas didelėmis dozėmis (15 mg/per savaitę arba daugiau): didėja metotreksato toksinis poveikis kraujodaros sistemai, nes visi priešuždegiminiai vaistai sumažina jo inkstų klirensą;
hidantoinais (įskaitant fenitoiną) ir sulfonamidais: gali padidėti šių medžiagų toksinis poveikis.

Deriniai, kuriuos vartojant reikia laikytis atsargumo
Diuretikai, angiotenziną konvertuojančio fermento (AKF) inhibitoriai, aminoglikozidų grupės antibiotikai ir angiotenzino-II receptorių antagonistai: deksketoprofenas gali sumažinti diuretikų ir kitų antihipertenzinių vaistinių preparatų poveikį. Kai kuriems pacientams, kurių sutrikusi inkstų funkcija (pvz., esant dehidratacijai arba pakitusiai inkstų funkcijai senyvame amžiuje) vartojant kartu ciklooksigenazę slopinančias medžiagas ir AKF inhibitorius, angiotenzino-II receptorių antagonistus, aminoglikozidų grupės antibiotikus gali sustiprėti inkstų funkcijos sutrikimas, kuris dažniausiai yra laikino pobūdžio. Pradėjus gydymą deksketoprofeno ir diuretiko deriniu, pacientas turi gauti pakankamą skysčio kiekį, svarbu kontroliuoti inkstų funkciją vartojimo pradžioje ir tam tikrais laiko tarpais vėliau. Deksketoprofeno vartojimas kartu su kalį sulaikančiais diuretikais gali sukelti hiperkalemiją. Reikia kontroliuoti kalio koncentraciją kraujyje (žr. 4.4 skyrių).
Metotreksatas, vartojamas mažesnėmis kaip 15 mg dozėmis per savaitę: padidėja metotreksato toksinis poveikis kraujodarai dėl priešuždegiminių vaistinių preparatų inkstų klirensą mažinančio poveikio. Tokio derinio vartojimo atvejais vieną kartą per savaitę reikia atlikti kraujo ląstelių sudėties tyrimą. Esant net nežymiam inkstų funkcijos susilpnėjimui ir senyviems pacientams reikalingas atidesnis stebėjimas.
Pentoksifilinas: padidėja kraujavimo rizika. Būtina pacientą atidžiai stebėti ir dažniau kontroliuoti kraujavimo laiką.
Zidovudinas: padidėjusi toksinio poveikio retikulocitų susiformavimui rizika, dėl to pradėjus vartoti NVNU po savaitės galima sunki anemija. Praėjus vienai ar dviem savaitėms nuo gydymo pradžios, reikia kontroliuoti kraujo ląstelių sudėtį, retikulocitų skaičių.
Sulfonilšlapalo vaistiniai preparatai: NVNU gali didinti sulfonilšlapalo vaistinių preparatų hipoglikeminį poveikį slopindami jų sąryšį su kraujo plazmos baltymais.

Deriniai, į kuriuos reikia atsižvelgti
Beta adrenoblokatoriai: gydymas NVNU dėl prostaglandinų sintezės slopinimo gali sumažinti šių vaistinių preparatų antihipertenzinį poveikį.
Ciklosporinas ir takrolimuzas: dėl NVNU poveikio prostaglandinams gali sustiprėti toksinis poveikis inkstams. Gydant tokiu deriniu reikia tirti inkstų funkciją.
Tromboliziniai vaistiniai preparatai: padidėja kraujavimo rizika.
Antitrombocitinės medžiagos ir SSRI: padidėja kraujavimo virškinimo trakte rizika (žr. 4.4 skyrių).
Probenecidas: gali padidėti deksketoprofeno koncentracija kraujo plazmoje; ši sąveika galima dėl inkstų kanalėlių sekrecinės funkcijos ir jungimosi su gliukurono rūgštimi slopinimo, todėl reikia koreguoti deksketoprofeno dozę.
Širdį veikantys glikozidai: NVNU gali padidinti glikozidų koncentraciją kraujo plazmoje.
Mifepristonas: dėl galimos teorinės rizikos kad prostaglandinų sintetazės inhibitoriai gali pakeisti mifepristono veiksmingumą, NVNU turi būti nevartojama 8-12 dienų po mifepristono paskyrimo.
Negausūs įrodymai rodo, kad NVNU paskyrimas tą pačią dieną kartu su prostaglandinu mifepristono arba prostaglandino poveikio gimdos kaklelio brendimo arba gimdos kontraktiliškumo neigiamai neveikia ir poveikio nėštumo užbaigimui neslopina.
Chinolonų grupės antibiotikai: tyrimai su gyvūnais rodo, kad didelės chinolonų dozės, vartojamos kartu su NVNU gali padidinti konvulsijų atsiradimo riziką.
Tenofoviras: vartojimas kartu su NVNU gali padidinti šlapalo azoto ir kreatinino kiekį kraujo plazmoje, todėl galimam sinerginiam poveikiui inkstų funkcijai nustatyti reikia kontroliuoti inkstų funkciją.
Deferasiroksas: vartojimas kartu su NVNU gali padidinti toksinio poveikio virškinimo traktui riziką. Būtinas atidus klinikinis stebėjimas skiriant deferasirokso kartu su šiomis medžiagomis.
Pemetreksedas: vartojimas kartu su NVNU gali sumažinti pemetreksedo eliminaciją, dėl to skiriant vartoti didesnes NVNU dozes reikia laikytis atsargumo. Pacientams, kuriems nustatytas lengvas arba vidutinio sunkumo inkstų nepakankamumas (kreatinino klirensas 45-79 ml/min.) reikia vengti skirti vartoti NVNU 2 dienas iki pemetreksedo vartojimo paskyrimo ir 2 dienas po jo vartojimo.

Tramadolis

Nerekomenduojama vartoti kartu 
· Tramadolio negalima vartoti kartu su MAO inhibitoriais (žr. 4.3 skyrių). Prieš gydymą opioidu petidinu paskutines 14 parų vartojant MAO inhibitorių pastebėta gyvybei pavojinga sąveika, dėl kurios sutrinka CNS veikla, kvėpavimas ir širdies bei kraujagyslių sistemos veikla. Kad pasireikš tokia pat sąveika su MAO inhibitoriais gydymo tramadoliu metu, paneigti negalima.
· Tramadolį vartoti kartu su kumarino dariniais (pvz., varfarinu) reikia atsargiai, nes kai kuriems pacientams buvo nustatytas tarptautinio normalizavimo indekso (TNS) (angl. international normalised ratio, INR) padidėjimas su didesniu kraujavimu ir taškinėmis kraujosruvomis.
· Tramadolį vartoti kartu su mišriais opioidinių receptorių agonistais-antagonistais (pvz.: buprenorfinu, nalbufinu, pentazocinu) nepatartina, nes tokiomis aplinkybėmis teoriškai gali susilpnėti gryno agonisto skausmo malšinamasis poveikis.

Deriniai, kuriuos vartojant reikia laikytis atsargumo
Tramadolis gali sukelti traukulius ir didinti traukulių atsiradimo galimybę vartojant SSRI, serotonino ir norepinefrino reabsorbcijos inhibitorių (SNRI), triciklių antidepresantų, antipsichozinių vaistinių preparatų ir kitų traukulių slenkstį mažinančių vaistinių preparatų (pvz.: bupropiono, mirtazapino, tetrahidrokanabinolio).
Gydymas tramadoliu kartu su serotoninerginiais vaistiniais preparatais, pavyzdžiui, SSRI, SNRI, MAO inhibitoriais (žr. 4.3 skyrių), tricikliais antidepresantais ir mirtazapinu, gali sukelti serotonino sindromą, t. y. būklė, galinti kelti grėsmę gyvybei (žr. 4.4 ir 4.8 skyrius).
Kartu vartojant opioidus su raminamaisiais vaistiniais preparatais, tokiais kaip gabapentinoidai (gabapentinas ir pregabalinas), benzodiazepinai ar panašūs vaistai, gali pasireikšti kvėpavimo slopinimas, hipotenzija, stipri sedacija, koma arba ištikti mirtis dėl adityvaus CNS slopinamojo poveikio. Kartu vartojamo vaistinio preparato dozė ir vartojimo trukmė turi būti ribota (žr. 4.4 skyrių).

Deriniai, į kuriuos reikia atsižvelgti
Tramadolio vartojant kartu su kitais centrinį slopinimą sukeliančiais vaistiniais preparatais arba alkoholiu gali pasireikšti stipresnis CNS slopinimas (žr. 4.8 skyrių).
Iki šiol turimi farmakokinetikos tyrimų duomenys rodo, kad kartu vartojant ar ankščiau pavartojus cimetidino (fermentų inhibitorius), kliniškai reikšminga sąveika mažai tikėtina.
Kartu vartojamas ar anksčiau pavartotas karbamazepinas (fermentų induktorius), gali silpninti skausmą malšinantį poveikį ir trumpinti veikimo trukmę.
Nedidelio skaičiaus tyrimų duomenimis, prieš ar po operacijos vartotas vėmimą slopinantis 5 HT3 antagonistas ondansetronas padidino tramadolio poreikį pacientams skausmui po operacijos malšinti.
Kitos veiklios medžiagos, kurios, kaip žinoma, slopina CYP3A4, pvz.: ketokonazolas, eritromicinas, gali slopinti tramadolio metabolizmą (N-demetilinimą) ir greičiausiai aktyvaus O-demetilmetabolito metabolizmą. Klinikinė tokios sąveikos reikšmė netirta.

4.6	Vaisingumas, nėštumo ir žindymo laikotarpis

Nėštumas
Skudexa klinikinių tyrimų metu nėštumo metu nevartotas. Šiame skyriuje paminėtų klinikinių tyrimų metu nenustatyta, ar saugu vartoti šio vaistinio preparato nėštumo metu. Reikia atsižvelgti į duomenis, kurie gauti apie deksketoprofeną ir tramadolį, vartojamus kaip atskiros medžiagos.

Deksketoprofenas
Prostaglandinų sintezės slopinimas gali nepalankiai veikti nėštumo eigą ir (arba) embriono arba vaisiaus vystymąsi. Epidemiologinių tyrimų duomenys rodo, kad vartojant prostaglandinų sintezės inhibitorių ankstyvuoju nėštumo laikotarpiu padidėja persileidimo, širdies vystymosi sutrikimų ir pilvo priekinės sienos nesuaugimo rizika. Širdies ir kraujagyslių raidos sutrikimų rizika padidėjo nuo mažiau kaip 1 % iki beveik 1,5 %. Manoma, kad rizika didėja didėjant dozei ir  vartojimo trukmei. Gyvūnams duodant prostaglandinų sintezės inhibitorių nustatyta, kad padaugėjo persileidimų iki implantacijos ir po jos, embriono ir vaisiaus letališkumas. Be to, duodant prostaglandinų sintezės inhibitorių organogenezės laikotarpiu, padidėja įvairių vystymosi sutrikimų, įskaitant širdies ir kraujagyslių defektus, rizika. Vis dėlto, deksketoprofeno tyrimais su gyvūnais toksinio poveikio reprodukcijai nenustatyta (žr. 5.3 skyrių).

Nuo 20-osios nėštumo savaitės vartojamas deksketoprofenas gali sukelti oligohidramnioną sutrikus vaisiaus inkstų funkcijai. Jis gali pasireikšti vos pradėjus gydymą ir paprastai išnyksta nutraukus gydymą. Be to, gauta pranešimų, kad gydant vaistiniu preparatu antrojo trimestro metu nustatyta arterinio latako (ductus arteriosus) konstrikcijos atvejų, dauguma iš kurių išnykdavo nutraukus gydymą.

Visi prostaglandinų sintezės inhibitoriai, vartojami paskutiniuosius tris nėštumo mėnesius, gali vaisiui sukelti:
kardiopulmoninį toksinį poveikį (priešlaikinę arterinio latako [ductus arteriosus] konstrikciją / užsidarymą ir plautinę hipertenziją); 
inkstų funkcijos sutrikimą (žr. pirmiau).

Vartojant nėštumo pabaigoje motinai ir naujagimiui gali sukelti:
vartojant netgi mažiausiomis dozėmis - kraujavimo laiko pailgėjimą dėl trombocitų agregacijos slopinimą;
gimdos susitraukimų slopinimą ir dėl to uždelstą arba užsitęsusį gimdymą.

Tramadolis
Tyrimai su gyvūnais parodė, kad labai didelėmis dozėmis vartojamas tramadolis veikia organų vystymąsi, kaulų formavimąsi ir atsivestų jauniklių gaištamumą. Teratogeninio poveikio nestebėta. Tramadolis prasiskverbia pro placentą. Tramadolio vartojimo nėščiai moteriai saugumo įrodymai yra nepakankami. Tramadolis vartojamas prieš gimdymą arba gimdymo metu neveikia gimdos susitraukimų. Jis gali sukelti naujagimių kvėpavimo dažnio pakitimų, kurie dažniausiai būna kliniškai nereikšmingi. Dėl nuolatinio vartojimo nėštumo metu naujagimiui gali atsirasti abstinencijos simptomų. 

Įvertinus aukščiau išdėstytus teiginius Skudexa nėštumo metu vartoti draudžiama (žr. 4.3 skyrių).

Žindymas
Skudexa ekskrecijos į žindyvių pieną kontroliuojamų klinikinių tyrimų neatlikta. Reikia atsižvelgti į duomenis, kurie gauti apie deksketoprofeną ir tramadolį, vartojamus kaip atskiros medžiagos.

Deksketoprofenas
Ar deksketoprofeno išsiskiria į moters pieną, nežinoma.

Tramadolis
Tramadolio ir jo metabolitų nedidelis kiekis randamas žindyvių piene.
Maždaug 0,1 % motinos išgertos tramadolio dozės išsiskiria į motinos pieną. Tuoj po gimdymo motinai vartojant iki  400 mg paros dozę, su nurytu motinos pienu į žindomo kūdikio organizmą patenka vidutiniškai 3 % pagal motinos svorį koreguotos tramadolio dozės. Dėl šios priežasties tramadolio negalima vartoti žindymo laikotarpiu arba skiriant gydymą tramadoliu reikia nutraukti žindymą. Suvartojus vieną tramadolio dozę, paprastai žindymo nutraukti nebūtina.

Įvertinus išdėstytus aukščiau teiginius Skudexa žindymo laikotarpiu vartoti draudžiama (žr. 4.3 skyrių).

Vaisingumas
Kaip ir kitų NVNU, deksketoprofeno vartojimas gali trikdyti moterų vaisingumą, todėl ketinančioms pastoti moterims jo vartoti nerekomenduojama. Moterims, kurioms nesiseka pastoti arba yra tiriamos dėl nevaisingumo, reikia apsvarstyti deksketoprofeno vartojimo nutraukimo galimybę.

4.7	Poveikis gebėjimui vairuoti ir valdyti mechanizmus

Skudexa atskirų komponentų žinomas poveikis tinka ir jų fiksuotam deriniui.

Deksketoprofenas
Deksketoprofenas gebėjimą vairuoti ir valdyti mechanizmus veikia silpnai arba vidutiniškai dėl galimai atsiradusio svaigulio arba mieguistumo.

Tramadolis
Net vartojamas pagal instrukcijas tramadolis gali sukelti apsnūdimą ir svaigulį, todėl gali sutrikdyti vairuotojų bei mechanizmų operatorių reakciją. Tai ypač aktualu tais atvejais, kai kartu vartojama kitų psichotropinių medžiagų ir alkoholio.

4.8	Nepageidaujamas poveikis

Galimas nepageidaujamas poveikis, kuris pasitaikė Skudexa klinikinių tyrimų metu ir nepageidaujamas poveikis, aprašytas deksketoprofeno ir tramadolio geriamųjų formuluočių preparatų charakteristikų santraukose (PCS), žemiau išvardytas lentelėje pagal organų sistemų klases.

Nepageidaujamo poveikio dažnis apibūdinamas taip: labai dažnas (≥ 1/10); dažnas (nuo ≥ 1/100 iki < 1/10); nedažnas (nuo ≥ 1/1 000 iki < 1/100); retas (nuo ≥ 1/10 000 iki < 1/1 000); labai retas (< 1/10 000) ir dažnis nežinomas (negali būti apskaičiuotas pagal turimus duomenis).

	MedDRA organų sistemos klasė
	Nepageidaujama reakcija
	Dažnis

	
	
	Skudexa
	Deksketoprofenas
	Tramadolis

	Kraujo ir limfinės sistemos sutrikimai
	Trombocitozė
	Nedažnas
	
	

	
	Neutropenija
	
	Labai retas
	

	
	Trombocitopenija
	
	Labai retas
	

	Imuninės  sistemos sutrikimai
	Padidėjęs jautrumas (pvz.: dusulys, bronchų spazmas, švokštimas, angioneurozinė edema)
	
	Labai retas
	Retas

	
	Anafilaksinė reakcija, įskaitant anafilaksinį šoką
	
	Labai retas
	Retas

	
	Gerklų edema
	Nedažnas
	Retas 
	

	Metabolizmo ir mitybos sutrikimai
	Apetito sutrikimas
	
	
	Retas

	
	Sumažėjęs apetitas
	
	Retas
	

	
	Hipoglikemija
	
	
	Nežinomas

	
	Hipokalemija
	Nežinomas
	
	

	Psichikos sutrikimai
	Nerimas
	
	Nedažnas
	Retas

	
	Pažintinės funkcijos sutrikimas
	
	
	Retas

	
	Suglumimo būsena
	
	
	Retas

	
	Priklausomybė
	
	
	Retas

	
	Haliucinacijos
	
	
	Retas

	
	Nemiga
	
	Nedažnas
	

	
	Nuotaikos svyravimai
	
	
	Retas

	
	Košmarai
	
	
	Retas

	
	Psichozės
	Nedažnas
	
	

	
	Sutrikęs miegas
	
	
	Retas

	Nervų sistemos sutrikimai
	Sutrikusi koordinacija
	
	
	Retas

	
	Amnezija
	Nedažnas
	
	

	
	Svaigulys
	Dažnas
	Nedažnas
	Labai dažnas

	
	Epilepsija
	
	
	Retas

	
	Galvos skausmas
	Nedažnas
	Nedažnas
	Dažnas

	
	Nevalingi raumenų trūkčiojimai
	
	
	Retas

	
	Parestezija
	
	Retas
	Retas

	
	Jutimų sutrikimas
	
	
	Retas

	
	Serotonino sindromas
	
	
	Nežinomas

	
	Mieguistumas
	Dažnas
	Nedažnas
	Dažnas

	
	Kalbos sutrikimas
	
	
	Nežinomas

	
	Apalpimas
	
	Retas
	Retas

	
	Tremoras
	
	
	Retas

	Akių sutrikimai
	Neryškus matymas
	
	Labai retas
	Retas

	
	Išsiplėtę vyzdžiai
	
	
	Nežinomas

	
	Siauri vyzdžiai
	
	
	Retas

	
	Periorbitinė edema
	Nedažnas
	
	

	Ausų ir labirintų sutrikimai
	Ūžesys (tinnitus)
	
	Labai retas
	

	
	Svaigulys (vertigo)
	Nedažnas
	Nedažnas
	

	Širdies sutrikimai
	Bradikardija
	
	
	Rare

	
	Palpitatacija
	
	Nedažnas
	Nedažnas

	
	Kounis sindromas
	
	Dažnis nežinomas
	

	
	Tachikardija
	Nedažnas
	Labai retas
	Nedažnas

	Kraujagyslių sutrikimai
	Kolapsas
	
	
	Nedažnas

	
	Veido ir kaklo paraudimas
	
	Nedažnas
	

	
	Hipertenzinė krizė
	Nedažnas
	
	

	
	Hipotenzija
	Nedažnas
	Labai retas
	

	
	Ortostatinė hipotenzija
	
	
	Nedažnas

	Kvėpavimo sistemos, krūtinės ląstos ir tarpuplaučio sutrikimai
	Retas kvėpavimas
	
	Retas
	

	
	Bronchų spazmas
	
	Labai retas
	

	
	Dusulys
	
	Labai retas
	Retas

	
	Kvėpavimo slopinimas
	
	
	Nedažnas

	
	Žagsėjimas
	
	
	Nežinomas

	Virškinimo trakto sutrikimai

	Diskomfortas pilve
	Nedažnas
	
	Nedažnas

	
	Pilvo pūtimas
	Nedažnas
	
	Nedažnas

	
	Pilvo skausmas
	
	Dažnas
	

	
	Vidurių užkietėjimas
	Nedažnas
	Nedažnas
	Dažnas

	
	Viduriavimas
	
	Dažnas
	Nedažnas

	
	Burnos džiūvimas
	
	Nedažnas
	Dažnas

	
	Dispepsija
	Nedažnas
	Dažnas
	

	
	Meteorizmas
	
	Nedažnas
	

	
	Gastritas
	
	Nedažnas
	

	
	Virškinimo trakto dirginimas
	
	Nedažnas
	

	
	Pykinimas
	Dažnas
	Dažnas
	Labai dažnas

	
	Pankreatitas
	
	Labai retas
	

	
	Kraujavimas iš pepsinės opos
	
	Retas
	

	
	Pepsinės opos perforacija
	
	Retas
	

	
	Pepsinė opa
	
	Retas
	

	
	Raugėjimas
	
	
	Nedažnas

	
	Vėmimas
	Dažnas
	Dažnas
	Dažnas

	Kepenų, tulžies pūslės ir latakų sutrikimai

	Hepatitas
	
	Retas
	

	
	Kepenų ląstelių pažeidimai
	
	Retas
	

	
	Padidėjęs kepenų fermentų aktyvumas, pakitę kepenų funkcijos mėginiai, padidėjęs gama- gliutamiltransferazės aktyvumas
	Nedažnas
	Retas
	Labai retas

	Odos ir poodinio audinio sutrikimai

	Spuogai
	
	Retas
	

	
	Veido edema
	Nedažnas
	Labai retas
	

	
	Sustiprėjęs prakaitavimas
	Nedažnas
	Retas
	Dažnas

	
	Padidėjusio jautrumo šviesai reakcija
	
	Labai retas
	

	
	Niežėjimas
	
	Labai retas
	Nedažnas

	
	Išbėrimas
	
	Nedažnas
	Nedažnas

	
	Stivenso-Džonsono (Stevens-Johnson) sindromas
	
	Labai retas
	

	
	Toksinė epidermio nekrolizė [Lajelio (Lyell) sindromas]
	
	Labai retas
	

	
	Dilgėlinė
	Nedažnas
	Retas
	Nedažnas

	
	Vaistinio preparato sukeltas lokalus odos išbėrimas
	
	Dažnis nežinomas
	

	Skeleto, raumenų ir jungiamojo audinio sutrikimai
	Nugaros skausmas
	
	Retas
	

	
	Silpnumas
	
	
	Retas

	Inkstų ir šlapimo takų sutrikimai

	Sutrikęs šlapinimasis
	
	
	Retas

	
	Šlapinimasis su krauju
	Nedažnas
	
	

	
	Skausmingas šlapinimasis
	
	
	Retas

	
	Nefritas
	
	Labai retas
	

	
	Nefrozinis sindromas
	
	Labai retas
	

	
	Poliurija
	
	Retas
	

	
	Ūminis inkstų nepakankamumas
	
	Retas
	

	
	Šlapimo susilaikymas
	
	
	Retas

	Lytinės sistemos ir krūties sutrikimai 

	Mėnesinių sutrikimas
	
	Retas
	

	
	Prostatos sutrikimas
	
	Retas
	

	Bendrieji sutrikimai ir vartojimo vietos pažeidimai

	Astenija
	Nedažnas
	Nedažnas
	

	
	Šiurpulys
	Nedažnas
	Nedažnas
	

	
	Diskomfortas
	Nedažnas
	
	

	
	Bloga savijauta
	Nedažnas
	
	

	
	Vaistinio preparato abstinencijos sindromas (susijaudinimas, nerimas, nervingumas, nemiga, hiperkinezė, tremoras, virškinimo trakto simptomai: reti; panikos priepuoliai, stiprus nerimas, haliucinacijos, parestezijos, ūžesys (tinnitus) ir neįprasti CNS simptomai, pvz., sumišimas, kliedesiai,
depersonalizacija, derealizacija, persekiojimo kliedesys) 
	
	
	Retas/Labai retas

	
	Nuovargis
	
	Nedažnas
	Dažnas

	
	Negalavimas
	Nedažnas
	Nedažnas
	

	
	Periferinės edemos
	
	Retas
	

	
	Skausmas
	
	Nedažnas
	

	Tyrimai
	Padidėjęs kraujospūdis
	Nedažnas
	Retas
	Retas

	
	Padidėjęs šarminės fosfatazės aktyvumas kraujyje
	Nedažnas
	
	

	
	Padidėjęs laktatdehidrogenazės aktyvumas kraujyje 
	Nedažnas
	
	



Pasirinktų nepageidaujamų reakcijų aprašymas

Deksketoprofenas-tramadolis

Klinikinių tyrimų metu dažniausiai pastebėtos nepageidaujamos reakcijos buvo vėmimas, pykinimas ir svaigulys (atitinkamai 2,9 %, 2,7 % ir 1,1 % pacientų).

Priklausomybė nuo vaistinių preparatų

Pakartotinis Skudexa vartojimas gali sukelti priklausomybę nuo vaistinio preparato, net vartojant terapines dozes. Priklausomybės nuo vaistinių preparatų rizika gali skirtis, tai priklauso nuo pacientų individualių rizikos veiksnių, dozės ir gydymo opioidais trukmės (žr. 4.4 skyrių).

Deksketoprofenas
Virškinimo traktas: dažniausiai stebėtas nepageidaujamas poveikis susijęs su virškinimo traktu. Gali būti pepsinės opos, prakiurimas arba kraujavimas iš virškinimo trakto, kartais sukeliantis mirtį, ypač senyviems pacientams (žr. 4.4 skyrių). Vaistinio preparato vartojant pasitaikė pykinimas, vėmimas, viduriavimas, meteorizmas, vidurių užkietėjimas, dispepsija, pilvo skausmas, melena, vėmimas su krauju, opinis stomatitas, kolito ir Krono (Crohn) ligos paūmėjimas (žr. 4.4 skyrių). Rečiau pasitaikė gastritas. Pranešama apie edemą, hipertenziją ir širdies nepakankamumą, susijusius su NVNU vartojimu.
Kaip ir kitų NVNU vartojimo metu, galimi aseptinis meningitas, kuris dažniau pasitaikė pacientams, sergantiems sistemine raudonąja vilklige arba mišria jungiamojo audinio liga; pasitaikė hematologinių reakcijų (purpura, aplazinė ir hemolizinė anemija, rečiau agranulocitozė ir kaulų čiulpų hipoplazija).
Pūslinės reakcijos įskaitant Stivenso-Džonsono (Stevens-Johnson) sindromą ir toksinę epidermio nekrolizę (labai retai).
Klinikinių tyrimų ir epidemiologiniai duomenys rodo, kad kai kurių NVNU vartojimas (ypač didelėmis ir ilgą laiką) gali būti susijęs su arterinės trombozės reiškinių (pvz., miokardo infarkto ar insulto) nedideliu rizikos padidėjimu (žr. 4.4 skyrių).

Tramadolis
Dažniausiai pastebėtos tramadolio nepageidaujamos reakcijos yra pykinimas ir svaigulys, kurie pasitaiko daugiau kaip 10 % pacientų.
Jeigu reikšmingai viršijamos rekomenduojamos dozės arba kartu vartojama kitų centrinio poveikio slopinančių medžiagų (žr. 4.5 skyrių), gali pasireikšti kvėpavimo slopinimas.
Gauta pranešimų apie astmos eigos pasunkėjimą, nors priežastinis šio reiškinio ryšys nenustatytas.

Vartojant dideles tramadolio dozes arba kartu vartojant vaistinių preparatų, kurie gali sumažinti traukulių slenkstį arba patys sukelti centrinės kilmės traukulius, pasireiškė į epilepsiją panašūs traukuliai (žr. 4.4 ir 4.5 skyrius).

Gali pasireikšti abstinencijos reakcijos simptomai, panašūs tiems, kurių atsiranda nutraukus opiatų vartojimą: susijaudinimas, nerimas, nervingumas, nemiga, hiperkinezijos, tremoras ir virškinimo trakto simptomai.

Kiti retai pasitaikantys su tramadolio vartojimo nutraukimu susiję simptomai yra: panikos priepuolis, labai stiprus nerimas, haliucinacijos, parestezijos, ūžesys (tinnitus) ir nebūdingi CNS simptomai (pvz.: sumišimas, kliedesiai, savo asmenybės suvokimo pokytis [depersonalizacija], realybės suvokimo pokytis [derealizacija], persekiojimo kliedesys [paranoja]).

Pranešimas apie įtariamas nepageidaujamas reakcijas
[bookmark: _Hlk178063556]Svarbu pranešti apie įtariamas nepageidaujamas reakcijas, pastebėtas po vaistinio preparato registracijos, nes tai leidžia nuolat stebėti vaistinio preparato naudos ir rizikos santykį. Sveikatos priežiūros ar farmacijos specialistai turi pranešti apie bet kokias įtariamas nepageidaujamas reakcijas, užpildę ir pateikę pranešimo formą Valstybinės vaistų kontrolės tarnybos prie Lietuvos Respublikos sveikatos apsaugos ministerijos tinklalapyje https://vvkt.lrv.lt/lt/ nurodytais būdais.

4.9	Perdozavimas

Klinikinių tyrimų metu pranešimų apie perdozavimą negauta. Reikia atsižvelgti į duomenis, kurie gauti apie deksketoprofeną ir tramadolį, vartojamus kaip atskirus atskiros medžiagos.

Simptomai

Deksketoprofenas
Su deksketoprofeno perdozavimu susiję simptomai nežinomi.
Vaistiniai preparatai, kurių sudėtyje yra deksketoprofeno, sukėlė virškinimo trakto sutrikimus (vėmimą, apetito stoką, pilvo skausmą) ir neurologinius sutrikimus (mieguistumą, svaigimą [vertigo], orientacijos sutrikimą, galvos skausmą).

Tramadolis
Perdozavus tramadolio, iš esmės pasireiškia tokie patys simptomai, kuriuos sukelia ir kiti centrinio veikimo skausmo malšinamieji vaistiniai preparatai (opioidai). Konkrečiai tai apimą vyzdžių susiaurėjimą, vėmimą, širdies ir kraujagyslių funkcijos nepakankamumą, sąmonės sutrikimą iki komos, traukulius ir kvėpavimo slopinimą iki kvėpavimo sustojimo. Taip pat buvo pranešta apie serotonino sindromą.

Gydymas

Deksketoprofenas
Jei pacientas išgėrė pernelyg didelę dozę, reikia nedelsiant pradėti simptominį gydymą įvertinus jo klinikinę būklę.
Jei suaugęs pacientas arba vaikas išgėrė didesnę dozę kaip 5 mg/kg, pirmą valandą po vaistinio preparato išgėrimo reikia duoti aktyvintos anglies. Deksketoprofeną galima pašalinti iš organizmo dializės būdu.

Tramadolis
Palaikomi atviri kvėpavimo takai (vengti aspiracijos), atsižvelgiant į simptomus palaikomas kvėpavimas ir kraujotaka. Jei yra kvėpavimo slopinimas, kaip priešnuodis tinka naloksonas. Tyrimų su gyvūnais duomenimis, naloksonas neveiksmingas traukulių atveju. Tokiais atvejais reikia į veną leisti diazepamo.
Apsinuodijus per burną, vaistinio preparato nukenksminimui skrandyje rekomenduojama vartoti aktyvintos anglies per pirmąsias dvi valandas po tramadolio suvartojimo. 
Kraujo dialize ar hemofiltracija tramadolio iš serumo pašalinama labai mažai. Todėl gydyti ūminį apsinuodijimą tramadoliu vien tik kraujo dialize ir hemofiltracija netinka.


5.	FARMAKOLOGINĖS savybės

5.1	Farmakodinaminės savybės

Farmakoterapinė grupė – opioidai derinyje su neopioidiniais analgetikais, ATC kodas – N02AJ14.

Veikimo mechanizmas
Deksketoprofenas yra  S-(+)-2-(3-benzoilfenil)propiono rūgšties trometamino druska; tai skausmą malšinantis, uždegimą ir karščiavimą slopinantis vaistinis preparatas, priklausantis NVNU grupei (M01AE).
NVNU veikimo mechanizmas susijęs su prostaglandinų sintezės slopinimu slopinant ciklooksigenazę. Slopinamas arachidono rūgšties virtimas cikliniais endoperoksidais, PGG2 ir PGH2, iš kurių susidaro prostaglandinai PGE1, PGF2 ir PGG2α bei prostaciklinas PGI2 ir tromboksanai (TxA2 ir TxB2). Prostaglandinų sintezės slopinimas gali įtakoti kitus uždegimo mediatorius – kininus, kurie sukelia netiesioginį, papildantį tiesioginį, poveikį.
Įrodyta eksperimentais su gyvūnais ir tyrimais su žmonėmis, kad deksketoprofenas slopina COX-2 ir COX-2 aktyvumą.

Tramadolis yra centrinio veikimo opioidinis analgetikas. Šis vaistinis preparatas yra neselektyvus µ, δ ir κ opioidinių receptorių dalinis agonistas, kuriam būdingas didelis afinitetas µ receptoriams. Opioidinis poveikis susijęs su pagrindinio komponento nedideliu ir O-demetilino metabolito M1 dideliu afinitetu µ opioidiniams receptoriams. Tyrimais su gyvūnų modeliais nustatyta, kad M1 veikia daugiau kaip 6 kartus stipriau negu tramadolis sukeldamas analgeziją ir 200 kartų stipriau prisijungia prie µ opioidinių receptorių. Kai kuriais tyrimais su gyvūnais nustatyta, kad tramadolio sukeltą skausmą malšinantį poveikį tik iš dalies slopina opioidų antagonistas naloksonas. Tramadolio ir jo metabolito M1 analgeziją sukeliantis poveikis susijęs su kiekvieno šio komponento koncentracija kraujo plazmoje.
Tyrimais in vitro nustatyta, kad tramadolis, kai ir kai kurie kiti opioidiniai analgetikai, slopina noradrenalino ir serotonino reabsorbciją į neuronus. Šie mechanizmai yra papildomas nepriklausomas tramadolio skausmą malšinantis poveikis.
Tramadolis slopina kosulį. Priešingai morfinui, plačiose ribose vartojamos skausmą malšinančios tramadolio dozės neslopina kvėpavimo. Be to, jis silpniau veikia virškinimo trakto motoriką. Poveikis širdies ir kraujagyslių sistemai yra palyginti silpnas. Tramadolio stiprumas yra nuo 1/10 (vienos dešimtosios) iki 1/6 (vienos šeštosios) morfino stiprumo.

Farmakodinaminis poveikis
Ikiklinikiniais ūminio ir lėtinio uždegimo modelio tyrimais nustatyta, kad abu ingredientai pasižymi sinerginiu poveikiu ir leidžia manyti, kad kiekvienos sudedamosios medžiagos mažesnės dozės leidžia sukelti veiksmingą skausmo malšinimą.

Klinikinis veiksmingumas ir saugumas
Įvairių vidutinio ir sunkaus nociceptinio skausmo (įskaitant dantų, somatinį ir vidaus organų skausmą) modelių klinikiniais tyrimais nustatytas Skudexa veiksmingumas. Kartotinų dozių dvigubai koduoto atsitiktinių imčių paralelinių grupių klinikinio tyrimo, kuriame dalyvavusioms 606 pacientėms (amžiaus vidurkis 47,6 metų [diapazonas nuo 25 iki 73 metų]) pasireiškė vidutinio stiprumo ir stiprus skausmas po histerektomijos operacijos, analgezinis dviejų komponentų derinio, palyginti su pavieniais komponentais, veiksmingumas buvo vertinamas skausmo intensyvumo skirtumo vienetų sumos vidurkiu 8 valandų laiko intervale (angl. Sum of pain intensity difference; SPID8) po pirmos vaistinio preparato dozės; skausmo intensyvumas vertintas  100 mm regimąja analogine skale (angl. Visual analogue scale; VAS). Didesnės SPID reikšmės rodo intensyvesnį skausmą malšinantį poveikį. Skudexa vartojimas sukėlė reikšmingai didesnį analgezinį poveikį, palyginti su atskirų komponentų vartojimu, kai buvo skiriama ta pati dozė (deksketoprofeno 25 mg) arba didesnė dozė (tramadolio  100 mg); gauti rezultatai buvo tokie: Skudexa (241,8), deksketoprofeno 25 mg dozės (184,5), tramadolio 100 mg (157,3).
Praėjus pirmoms 8 valandoms po Skudexa pavartojimo pacientams nustatytas reikšmingai mažesnis skausmo intensyvumas (vidutinis PI-VAS = 33,6), esant statistiškai patikimam skirtumui (p < 0,0001) palyginti su deksketoprofeno 25 mg doze (vidutinis PI-VAS=42,6) ir tramadolio  100 mg doze (vidutinis PI-VAS = 42,9). Stipresnė analgezija pasireiškė ilgiau kaip 56 val. pakartotinai vartojant pagal vartojimo schemą ketinamos gydyti (angl. intent-to-treat, ITT) populiacijos pacientams, išskyrus tą grupę pacientų, kuriems nebuvo aktyviai naudojama pirmoji vienkartinė doze; nustatytas statistiškai patikimas skirtumas (p < 0,0001) tarp Skudexa ir deksketoprofeno 25 mg dozės (-8,4) ir tramadolio 100 mg dozės (-5,5).
Skudexa vartojusiems pacientams reikėjo mažiau vaistinio preparato skausmui malšinti (11,8 % palyginti su 21,3 % [p = 0,0104] vartojusių deksketoprofeno 25 mg ir 21,4 % [p = 0,0097] vartojusių tramadolio  100 mg dozes). Vertinant vaistų vartojimo reikšmę, Skudexa stipresnis analgezinis poveikis pakartotinai vartojant 56 valandų laikotarpiu išryškėjo labiau, pasiekiant PI-VAS Skudexa reikšmę didesnę negu vartojant deksketoprofeno (-11,0) ir tramadolio (-9,1), esant statistiškai patikimam skirtumui p = < 0,0001.

Kartotinų dozių dvigubai koduoto atsitiktinių imčių paralelinių grupių klinikinio tyrimo, kuriame dalyvavusiems 641 pacientui (amžiaus vidurkis 61,9 metų [diapazonas nuo 29 iki80 metų) pasireiškė vidutinio stiprumo ir stiprus skausmas po klubo sąnario artroplastinės operacijos, analgezinis dviejų komponentų derinio, palyginti su pavieniais komponentais, veiksmingumas buvo vertinamas skausmo intensyvumo skirtumo vienetų sumos vidurkiu 8 valandų laiko intervale (SPID8) po pirmos vaisto dozės. Gydymas vartojant Skudexa sukėlė reikšmingai didesnį analgezinį poveikį palyginti su atskirų komponentų vartojimu, kai buvo skiriama ta pati dozė (deksketoprofeno 25 mg) arba didesnė dozė (tramadolio  100 mg); gauti rezultatai buvo tokie: Skudexa (246,9), deksketoprofeno 25 mg dozės (208,8), tramadolio  100 mg (204,6). Praėjus pirmoms 8 valandoms po Skudexa pavartojimo pacientams nustatytas reikšmingai mažesnis skausmo intensyvumas (vidutinis PI-VAS = 26,3), esant statistiškai patikimam skirtumui (p < 0,0001) palyginti su deksketoprofeno 25 mg doze (vidutinis PI-VAS = 33,6) ir tramadolio  100 mg doze (vidutinis PI-VAS = 33,7). 
Stipresnė analgezija pasireiškė ilgiau kaip 56 val. pakartotinai vartojant pagal vartojimo schemą ketinamos gydyti (angl. ITT) populiacijos pacientų, išskyrus tą grupę pacientų, kuriems nebuvo aktyviai naudojama pirmoji vienkartinė doze; nustatytas statistiškai patikimas skirtumas (p < 0,0001) tarp Skudexa ir deksketoprofeno 25 mg dozės (-8,1) ir tramadolio  100 mg dozės (-6,3).
Skudexa vartojusiems pacientams reikėjo mažiau vaistų skausmui malšinti (15,5 %, palyginti su 28,0 % [p = 0,0017] vartojusių deksketoprofeno 25 mg ir 25,2 % [p = 0,0125] vartojusių tramadolio  100 mg dozes). Vertinant vaistų vartojimo reikšmę, Skudexa stipresnis analgezinis poveikis pakartotinai vartojant 56 valandų laikotarpiu išryškėjo labiau, pasiekiant PI-VAS Skudexa reikšmę didesnę negu vartojant deksketoprofeno (-10,4) ir tramadolio (-8,3), esant statistiškai patikimam skirtumui p = < 0,0001.

Vaikų populiacija
Europos vaistų agentūra atidėjo įpareigojimą pateikti Skudexa tyrimų su vienu ar daugiau vaikų populiacijos pogrupių duomenis ūminiam vidutinio sunkumo arba sunkaus skausmui malšinti (vartojimo vaikams informacija pateikiama 4.2 skyriuje).

5.2	Farmakokinetinės savybės

Sveikiems asmenims deksketoprofeno ir tramadolio vartojimas kartu neturi jokio poveikio kiekvieno atskirai paimto komponento farmakokinetiniams rodmenims.
Sveikų suaugusių pacientų maksimali deksketoprofeno koncentracija kraujo plazmoje susidaro apytikriai po 30 min. (diapazonas nuo15 iki60 min.), pavartojus tramadolio – po 1,6-2 val. 

Deksketoprofenas

Absorbcija
Pavartojus per burną deksketoprofeno Cmax pasiekiama apytikriai po 30 min. (diapazonas nuo 15 iki 60 min. ribose). Vartojant su maistu AUC nesikeičia, bet Cmax sumažėja ir absorbcijos greitis lėtėja (pailgėja tmax).

Pasiskirstymas
Deksketoprofeno pusinis pasiskirstymo laikas ir pusinis eliminacijos laikas yra atitinkamai 0,35 ir 1,65 val. Kaip ir kitų vaistų, kurie stipriai prisijungia prie kraujo plazmos baltymų (99 %), šio preparato pasiskirstymo tūrio vidurkis mažesnis kaip 0,25 l/kg.
Kartotinų dozių farmakokinetikos tyrimais nustatyta, kad AUC po paskutinio pavartojimo nesiskiria nuo tos, kuri buvo po vienkartinės dozės; tai rodo, kad veiklioji medžiaga nesikaupia.

Biotransformacija ir eliminacija
Pavartojus deksketoprofeno, šlapime aptinkamas tik S(+) enantiomeras; tai rodo, kad žmogaus organizme R(-) enantiomeras nesusidaro.
Svarbiausias deksketoprofeno eliminacijos būdas yra konjugacija susidarant gliukuronidui, kuris pašalinamas su šlapimu.

Tramadolis

Absorbcija
Absorbuojama daugiau nei 90 % išgerto tramadolio. Vidutinis absoliutus bioįsisavinamumas – maždaug 70 % ir nepriklauso nuo valgymo.
Absorbuojamo ir nemetabolizuoto tramadolio skirtumas greičiausiai atsiranda dėl silpno priešsisteminio metabolizmo. Pirmojo prasiskverbimo pro kepenis metu metabolizuojama ne daugiau kaip 30 % išgerto tramadolio.
Tramadolio afinitetas audiniams yra didelis (Vd,β = 203 ± 40 l). Maždaug 20 % tramadolio prisijungia prie kraujo plazmos baltymų.

Išgėrus jauniems sveikiems savanoriams tramadolio100 mg kapsulių arba tablečių, koncentracija kraujo plazmoje aptinkama apytikriai po 15-45 min., didžiausia koncentracija plazmoje Cmax 280 - 208 µg/l, tmax – 1,6-2 val.

Pasiskirstymas
Tramadolis prasiskverbia pro kraujo smegenų ir placentos barjerus. Labai mažas šios medžiagos ir O‑demetilinto darinio kiekis nustatytas motinos piene (atitinkamai 0,1 % ir 0,02 % suvartotos dozės).

Biotransformacija
Žmogaus organizme daugiausia tramadolio metabolizuojama N- ir O- demetilinimo ir O-demetilinimo produktų konjugacijos su gliukurono rūgštimi būdu. Tik O-demetiltramadolis yra farmakologiškai aktyvus. Skirtingų asmenų organizme kitų metabolitų kiekis smarkiai skiriasi. Šlapime iki šiol buvo nustatyta 11 metabolitų. Eksperimentiniai tyrimai su gyvūnais parodė, kad O- demetiltramadolis yra 2 ‑ 4 kartus stipresnis nei nepakitęs vaistinis preparatas. Jo pusinis periodas t½β (6 sveikų savanorių organizme) buvo maždaug toks pat kaip tramadolio – 7,9 val. (diapazonas nuo 5,4 iki 9,6 val.).
Vieno ar abiejų citochromo P450 izofermentų, veikiančių tramadolio metabolizmą (CYP3A4 ir CYP2D6), slopinimas gali paveikti tramadolio ir jo aktyvaus metabolito koncentraciją plazmoje. 

Eliminacija
Pusinis eliminacijos laikas t½β – maždaug 6 valandos ir nepriklauso nuo vartojimo būdo. Vyresnių nei 75 metų pacientų organizme šis periodas būna apytikriai 1,4 karto ilgesnis.
Beveik visas tramadolis ir jo metabolitai išsiskiria su šlapimu. Kumuliacinis šalinimas su šlapimu – 90 % visos pavartotos radioaktyvios dozės. Kepenų ir inkstų funkcijos sutrikimo atvejais pusinis periodas šiek tiek pailgėja. Pacientams, sergantiems kepenų ciroze, buvo nustatytas 13,3 ± 4,9 val. (tramadolio) ir 18,5 ± 9,4 val. (O-demetiltramdolio) pusinės eliminacijos laikas, kraštutiniu atveju – atitinkamai 22,3 val. ir 36 val. Pacientams, sergantiems inkstų funkcijos nepakankamumu (kreatinino klirensas < 5 ml/min.), atitinkamai 11 ± 3,2 val. ir 16,9 ± 3 val., kraštutiniu atveju – atitinkamai 19,5 val. ir 43,2 val.

Tiesinis / netiesinis pobūdis
Tramadolio farmakokinetika gydomųjų dozių diapazone yra tiesinė.
Koncentracijos serume santykis su skausmo malšinamuoju poveikiu priklauso nuo dozės, bet pavieniais atvejais labai skiriasi. Paprastai yra veiksminga 100‑300 ng/ml koncentracija serume.

5.3	Ikiklinikinių saugumo tyrimų duomenys

Tramadolio hidrochlorido-deksketoprofeno derinys
Šio derinio įprastų farmakologinio saugumo, kartotinių dozių toksiškumo ikiklinikinių tyrimų duomenys specifinio pavojaus žmogui nerodo.
Deksketoprofeno ir tramadolio derinio in vitro ir in vivo atliktų tyrimų mėginiai reikšmingo poveikio širdies ir kraujagyslių sistemai nenustatė. Derinio poveikis maisto judėjimui virškinimo trakte palyginti su vieno tramadolio poveikiu mažesnis. 
Lėtinio toksiškumo žiurkėms 13 savaičių trukmės tyrimų metu sumaitinus 6 mg/kg kūno svorio/per parą deksketoprofeno ir 36 mg/kg kūno svorio/per parą tramadolio dozes (didžiausios tirtos dozės) atskirų komponentų arba jų derinio pavidalu, jos jokių nepageidaujamo poveikio reiškinių nesukėlė (angl. No Observed Adverse Effect Levels, NOAELs) (nesukelianti nepageidaujamo poveikio reiškinių AUC ekspozicija po 25,1 karto didesnės vienkartinės deksketoprofeno ir 1,38 karto didesnės vienkartinės tramadolio dozės, atitinkančios ekspoziciją žmogaus organizme, kai vartojama gydomoji vienkartinė 25 mg deksketoprofeno ir 75 mg tramadolio dozė).
Jokių naujų toksinio poveikio reiškinių, besiskiriančių nuo anksčiau aprašytų vartojant deksketoprofeną ir tramadolį nestebėta.

Deksketoprofenas
Įprastų farmakologinio saugumo, kartotinių dozių toksiškumo, genotoksiškumo, galimo kancerogeniškumo ir toksinio poveikio reprodukcijai ikiklinikinių tyrimų duomenys deksketoprofeno specifinio pavojaus žmogui nerodo. Lėtinio toksiškumo tyrimai, atlikti su pelėmis ir beždžionėmis, nustatė jokių nepageidaujamų reiškinių nesukeliantį lygį (angl. NOAELs) 3 mg/kg kūno svorio per parą. Svarbiausias nepageidaujamas poveikis vartojant dideles dozes buvo virškinimo trakto erozijos ir opos, kurių susidarymas priklausė nuo dozės. 

Tramadolis
Tyrimų su žiurkėmis ir šunimis, kurių metu nuo 6 iki 26 savaičių laikotarpiu gyvūnams buvo sugirdomos ir suleidžiamos kartotinės tramadolio dozės, ir tyrimų su šunimis, kuriems 12 mėnesių buvo girdomos tramadolio dozės, duomenimis, hematologiniais, klinikiniais-cheminiais ir histologiniais tyrimais nepastebėta jokių su medžiaga susijusių pokyčių požymių. Tik vartojant dideles  ir daug didesnes už gydomojo diapazono dozes atsirado toksinio poveikio centrinei nervų sistemai apraiškų: nerimastingumas, seilėtekis, traukuliai, sumažėjo svorio prieaugis. Žiurkės be jokių reakcijų toleravo 20 mg/kg kūno svorio sugirdomas, šunys – 10 mg/kg kūno svorio sugirdomas ir 20 mg/kg kūno svorio per išeinamąją angą vartojamas dozes. 

Didesnė negu 50 mg tramadolio dozė sukėlė toksinį poveikį vaikingoms žiurkių patelėms ir mažino atsivestų jauniklių išgyvenamumą. Atsivesti jaunikliai vystėsi lėčiau: sutriko kaulėjimas, vėliau atsivėrė makštis bei akys. Patinų vaisingumas nesutriko. Patelėms didesnės dozės (50 mg/kg kūno svorio ir didesnės) sumažino apvaisinimo dažnį. Tyrimų su triušiais duomenimis,  125 mg/kg kūno svorio ir didesnės dozės sukėlė toksinį poveikį patelėms bei skeleto sutrikimus atsivestiems jaunikliams.

Kai kurių iv vitro tyrimų sistemose buvo mutageninio poveikio požymių. Tyrimų in vivo metu tokio poveikio nepastebėta. Remiantis iki šio sukauptomis žiniomis, tramadolis priskiriamas prie medžiagų, nesukeliančių mutageninio poveikio.

Tramadolio hidrochlorido potencialas skatinti navikų atsiradimą tirtas su pelėmis ir žiurkėmis. Tyrimas su žiurkėmis neparodė požymių, kad medžiaga yra kiek nors susijusi su navikų padažnėjimu. Tiriant peles pastebėta, kad patinams dažniau atsiranda kepenų adenomų (sukelia 15 mg/kg kūno svorio ir didesnė dozė, poveikis priklauso nuo dozės, tačiau toks dažnumo padidėjimas yra nepatikimas). Visų grupių pelių, vartojusių skirtingas dozes, patelėms dažniau atsirasdavo plaučių auglių (dažnumo padidėjimas patikimas, tačiau nuo dozės nepriklauso). 


6.	FARMACINĖ INFORMACIJA

6.1	Pagalbinių medžiagų sąrašas

Tabletės branduolys
· Mikrokristalinė celiuliozė 
· Pregelifikuotas kukurūzų krakmolas
· Kroskarmeliozės natrio druska
· Natrio stearilfumaratas
· Koloidinis bevandenis silicio dioksidas

Tabletės plėvelė
Opadry II balta 85F18422 sudėtis:
· Polivinilo alkoholis
· Titano dioksidas (E171)
· Makrogolis/PEG 3350
· Talkas

6.2	Nesuderinamumas

Duomenys nebūtini.

0. Tinkamumo laikas

5 metai.

6.4	Specialios laikymo sąlygos

Šio vaistinio preparato laikymui specialių temperatūros sąlygų nereikalaujama.
Laikyti gamintojo pakuotėje, kad preparatas būtų apsaugotas nuo šviesos.

6.5	Talpyklės pobūdis ir jos turinys

Plėvele dengtos tabletės tiekiamos 3 skirtingų medžiagų lizdinėse plokštelėse:
PA/aliuminio/PVC/ aliuminio lizdinėse plokštelėse; 
PVC/PE/PVDC/aliuminio lizdinėse plokštelėse; 
PVC/PVDC/aliuminio lizdinėse plokštelėse. 

Skudexa yra supakuotos po 2, 4, 10, 15, 20, 30, 50, 100 plėvele dengtų tablečių arba grupinėje pakuotėje po 500 (5 pakuotės po 100) plėvele dengtų tablečių.
Gali būti tiekiamos ne visų dydžių pakuotės.

 6.6	Specialūs reikalavimai atliekoms tvarkyti 

Specialių reikalavimų nėra.
Nesuvartotą vaistinį preparatą ar atliekas reikia tvarkyti laikantis vietinių reikalavimų. 


7.	REGISTRUOTOJAS

Menarini International Operations Luxembourg S.A.
1, Avenue de la Gare
L-1611, Luxembourg
Liuksemburgas


8.	REGISTRACIJOS PAŽYMĖJIMO NUMERIS (-IAI)

LT/1/16/3912/001 – N2
LT/1/16/3912/002 – N4
LT/1/16/3912/003 – N10
LT/1/16/3912/004 – N20
LT/1/16/3912/005 – N30
LT/1/16/3912/006 – N50
LT/1/16/3912/007 – N100
LT/1/16/3912/008 – N15
LT/1/16/3912/009 – N500 (5x100)


9.	REGISTRAVIMO / PERREGISTRAVIMO DATA

Registravimo data 2016 m. balandžio 29 d.
Paskutinio perregistravimo data 2020 m. lapkričio 25 d.


10.	TEKSTO PERŽIŪROS DATA

2025 m. gruodžio 18 d.

Išsami informacija apie šį vaistinį preparatą pateikiama Valstybinės vaistų kontrolės tarnybos prie Lietuvos Respublikos sveikatos apsaugos ministerijos tinklalapyje https://vvkt.lrv.lt/lt/

























II PRIEDAS

REGISTRACIJOS SĄLYGOS

A.	GAMINTOJAS (-AI), ATSAKINGAS (-I) UŽ SERIJŲ IŠLEIDIMĄ

B.	TIEKIMO IR VARTOJIMO SĄLYGOS AR APRIBOJIMAI 


A.	GAMINTOJAS (-AI), ATSAKINGAS (-I) UŽ SERIJŲ IŠLEIDIMĄ

Gamintojo (-ų), atsakingo (-ų) už serijų išleidimą, pavadinimas (-ai) ir adresas (-ai)

Menarini – Von Heyden GmbH
Leipziger Strasse 7-13
01097 Dresden
Vokietija


B. TIEKIMO IR VARTOJIMO SĄLYGOS AR APRIBOJIMAI

Pagal specialų receptą įsigyjamas vaistinis preparatas.

























III PRIEDAS

ŽENKLINIMAS IR PAKUOTĖS LAPELIS

























A. ŽENKLINIMAS

INFORMACIJA ANT IŠORINĖS PAKUOTĖS 

[bookmark: _Hlk55643791]KARTONO DĖŽUTĖ su mėlynuoju rėmeliu


1.	VAISTINIO PREPARATO PAVADINIMAS

Skudexa 75 mg/25 mg plėvele dengtos tabletės
tramadolio hidrochloridas/deksketoprofenas


2.	VEIKLIOJI (-IOS) MEDŽIAGA (-OS) IR JOS (-Ų) KIEKIS (-IAI)

Kiekvienoje tabletėje yra 75 mg tramadolio hidrochlorido ir 25 mg deksketoprofeno.


3.	PAGALBINIŲ MEDŽIAGŲ SĄRAŠAS

Sudėtyje yra kroskarmeliozės natrio druskos ir natrio stearilfumarato.
Daugiau informacijos pateikta pakuotės lapelyje.


4.	FARMACINĖ FORMA IR KIEKIS PAKUOTĖJE

Plėvele dengta tabletė

2 plėvele dengtos tabletės
4 plėvele dengtos tabletės
10 plėvele dengtų tablečių
15 plėvele dengtų tablečių
20 plėvele dengtų tablečių
30 plėvele dengtų tablečių
50 plėvele dengtų tablečių
100 plėvele dengtų tablečių
Grupinė pakuotė: 500 (5 pakuotės po 100) plėvele dengtų tablečių


5	VARTOJIMO METODAS IR BŪDAS (-AI)

Vartoti per burną.
Prieš vartojimą perskaitykite pakuotės lapelį.


6.	SPECIALUS ĮSPĖJIMAS, KAD VAISTINĮ PREPARATĄ BŪTINA LAIKYTI VAIKAMS NEPASTEBIMOJE IR NEPASIEKIAMOJE VIETOJE

Laikyti vaikams nepastebimoje ir nepasiekiamoje vietoje.


7.	KITAS (-I) SPECIALUS (-ŪS) ĮSPĖJIMAS (-AI) (JEI REIKIA)


8.	TINKAMUMO LAIKAS

EXP {mm/MMMM}


9.	SPECIALIOS LAIKYMO SĄLYGOS

Laikyti gamintojo pakuotėje, kad vaistas būtų apsaugotas nuo šviesos.


10.	SPECIALIOS ATSARGUMO PRIEMONĖS DĖL NESUVARTOTO VAISTINIO PREPARATO AR JO ATLIEKŲ TVARKYMO (JEI REIKIA)


11.	REGISTRUOTOJO PAVADINIMAS IR ADRESAS

Menarini International Operations Luxembourg S.A.
1, Avenue de la Gare
L-1611, Luxembourg
Liuksemburgas


12.	REGISTRACIJOS PAŽYMĖJIMO NUMERIS (-IAI)

LT/1/16/3912/001 – N2
LT/1/16/3912/002 – N4
LT/1/16/3912/003 – N10
LT/1/16/3912/008 – N15
LT/1/16/3912/004 – N20
LT/1/16/3912/005 – N30
LT/1/16/3912/006 – N50
LT/1/16/3912/007 – N100
LT/1/16/3912/009 – N500 (5x100)


13.	SERIJOS NUMERIS

Lot 


14.	PARDAVIMO (IŠDAVIMO) TVARKA


15.	VARTOJIMO INSTRUKCIJA


16.	INFORMACIJA BRAILIO RAŠTU

Skudexa tabletės


17.	UNIKALUS IDENTIFIKATORIUS – 2D BRŪKŠNINIS KODAS

2D brūkšninis kodas su nurodytu unikaliu identifikatoriumi.


18.	UNIKALUS IDENTIFIKATORIUS – ŽMONĖMS SUPRANTAMI DUOMENYS

PC: {numeris} [preparato kodas]
SN: {numeris} [nuoseklusis numeris]
NN: {numeris} [nacionalinis kompensacijos rūšies kodas arba kitas nacionalinis vaistinio preparato identifikacinis numeris]


MINIMALI INFORMACIJA ANT LIZDINIŲ PLOKŠTELIŲ ARBA DVISLUOKSNIŲ JUOSTELIŲ 

LIZDINĖ PLOKŠTELĖ


1.	VAISTINIO PREPARATO PAVADINIMAS

Skudexa 75 mg/25 mg tabletės
tramadolio hidrochloridas/deksketoprofenas


2.	REGISTRUOTOJO PAVADINIMAS

Menarini International Operations Luxembourg S.A.


3.	TINKAMUMO LAIKAS

EXP {mm /MMMM}


4.	SERIJOS NUMERIS 

Lot


5.	KITA




INFORMACIJA ANT IŠORINĖS PAKUOTĖS 

VIDINĖ GRUPINĖS PAKUOTĖS DĖŽUTĖ be mėlynojo rėmelio


1.	VAISTINIO PREPARATO PAVADINIMAS

Skudexa 75 mg/25 mg plėvele dengtos tabletės
tramadolio hidrochloridas/deksketoprofenas


2.	VEIKLIOJI (-IOS) MEDŽIAGA (-OS) IR JOS (-Ų) KIEKIS (-IAI)

Kiekvienoje tabletėje yra 75 mg tramadolio hidrochlorido ir 25 mg deksketoprofeno.


3.	PAGALBINIŲ MEDŽIAGŲ SĄRAŠAS

Sudėtyje yra kroskarmeliozės natrio druskos ir natrio stearilfumarato.
Daugiau informacijos pateikta pakuotės lapelyje.


4.	FARMACINĖ FORMA IR KIEKIS PAKUOTĖJE

Plėvele dengta tabletė
100 plėvele dengtų tablečių. Grupinės pakuotės dalis, negali būti parduodama atskirai.


5	VARTOJIMO METODAS IR BŪDAS (-AI)

Vartoti per burną.
Prieš vartojimą perskaitykite pakuotės lapelį.


6.	SPECIALUS ĮSPĖJIMAS, KAD VAISTINĮ PREPARATĄ BŪTINA LAIKYTI VAIKAMS NEPASTEBIMOJE IR NEPASIEKIAMOJE VIETOJE

Laikyti vaikams nepastebimoje ir nepasiekiamoje vietoje.


7.	KITAS (-I) SPECIALUS (-ŪS) ĮSPĖJIMAS (-AI) (JEI REIKIA)


8.	TINKAMUMO LAIKAS

EXP {mm/MMMM}


9.	SPECIALIOS LAIKYMO SĄLYGOS

Laikyti gamintojo pakuotėje, kad vaistas būtų apsaugotas nuo šviesos.


10.	SPECIALIOS ATSARGUMO PRIEMONĖS DĖL NESUVARTOTO VAISTINIO PREPARATO AR JO ATLIEKŲ TVARKYMO (JEI REIKIA)


11.	REGISTRUOTOJO PAVADINIMAS IR ADRESAS

Menarini International Operations Luxembourg S.A.
1, Avenue de la Gare
L-1611, Luxembourg
Liuksemburgas


12.	REGISTRACIJOS PAŽYMĖJIMO NUMERIS (-IAI)

LT/1/16/3912/009


13.	SERIJOS NUMERIS

Lot 


14.	PARDAVIMO (IŠDAVIMO) TVARKA


15.	VARTOJIMO INSTRUKCIJA


16.	INFORMACIJA BRAILIO RAŠTU


17.	UNIKALUS IDENTIFIKATORIUS – 2D BRŪKŠNINIS KODAS

Duomenys nebūtini.


18.	UNIKALUS IDENTIFIKATORIUS – ŽMONĖMS SUPRANTAMI DUOMENYS

Duomenys nebūtini.





































	

B. PAKUOTĖS LAPELIS
[bookmark: _Toc129243263][bookmark: _Toc129243138]
Pakuotės lapelis: informacija vartotojui

Skudexa 75 mg/25 mg plėvele dengtos tabletės
tramadolio hidrochloridas/deksketoprofenas


Atidžiai perskaitykite visą šį lapelį, prieš pradėdami vartoti vaistą, nes jame pateikiama jums svarbi informacija.
· Neišmeskite šio lapelio, nes vėl gali prireikti jį perskaityti.
· Jeigu kiltų daugiau klausimų, kreipkitės į gydytoją.
· Šis vaistas skirtas tik Jums, todėl kitiems žmonėms jo duoti negalima. Vaistas gali jiems pakenkti (net tiems, kurių ligos požymiai yra tokie patys kaip Jūsų).
· Jeigu pasireiškė šalutinis poveikis (net jeigu jis šiame lapelyje nenurodytas), kreipkitės į gydytoją. Žr. 4 skyrių.


Apie ką rašoma šiame lapelyje?

1.	Kas yra Skudexa ir kam jis vartojamas
2.	Kas žinotina prieš vartojant Skudexa
3.	Kaip vartoti Skudexa
4.	Galimas šalutinis poveikis
5.	Kaip laikyti Skudexa
6.	Pakuotės turinys ir kita informacija


1.	Kas yra Skudexa ir kam jis vartojamas

Skudexa sudėtyje yra dvi veikliosios medžiagos tramadolio hidrochloridas ir deksketoprofenas.
Tramadolio hidrochloridas yra skausmą malšinantis vaistas, priklausantis centrinę nervų sistemą veikiančių opioidinių vaistinių preparatų grupei. Jis mažina skausmą, kadangi veikia specifines nervines ląsteles galvos ir nugaros smegenyse. Deksketoprofenas yra skausmą malšinantis vaistas, priklausantis nesteroidinių vaistų nuo uždegimo grupei (NVNU).

Skudexa vartojamas suaugusiųjų asmenų simptominiam ūmiam vidutinio sunkumo ir sunkiam skausmui malšinti.

Pasakykite gydytojui, jeigu nesijaučiate geriau arba jeigu savijauta pablogėjo.


2.	Kas žinotina prieš vartojant Skudexa

Skudexa vartoti negalima:
· jeigu yra alergija deksketoprofenui, tramadolio hidrochloridui arba bet kuriai pagalbinei šio vaisto medžiagai (jos išvardytos 6 skyriuje);
· jeigu Jums nustatyta alergija acetilsalicilo rūgščiai arba kitiems NVNU;
· jeigu Jus kamuoja astmos priepuoliai, ūminė alerginė sloga (trumpalaikis nosies gleivinės uždegimas), nosies polipai (gubbai nosyje dėl alergijos), dilgėlinė (odos išbėrimas), angioneurozinė edema (veido, akių, lūpų arba liežuvio patinimas arba dusulys), švokštimas krūtinėje išgėrus acetilsalicilo rūgšties arba kitų NVNU;
· jeigu vartojant ketoprofeno (NVNU) arba fibratų (vaistų, kurie mažina riebalų kiekį kraujyje) pasireiškia alergija šviesai arba šviesa sukelia toksinę reakciją (odos plotas, kurį paveikia saulės spinduliai, parausta ir [arba] susiformuoja pūslelės);
· jeigu yra lėtiniai virškinimo sutrikimai (pvz.: nevirškinimas, kamuoja rėmuo);
· jeigu sergate lėtinėmis uždegiminėmis žarnyno ligomis (Krono liga arba opiniu kolitu);
· jeigu yra sunkus širdies nepakankamumas, vidutinio sunkumo arba sunki inkstų liga arba sunkus kepenų veiklos sutrikimas);
· jeigu sutrikęs kraujo krešėjimas, sergate ligomis, kurių metu atsiranda kraujavimas;
· jeigu netekote daug skysčio (yra dehidratacija) dėl vėmimo, viduriavimo arba nepakankamai vartojate skysčio;
· jeigu įvyko ūminis apsinuodijimas alkoholiu, migdomaisiais vaistais, skausmą malšinančiais vaistais arba vaistais, kurie paveikia nuotaiką bei emocijas;
· jeigu kartu vartojate monoaminooksidazės (MAO) inhibitorių (vaistų nuo depresijos) arba jų vartojote mažiau kaip 14 dienų iki šio vaisto vartojimo pradžios (žr. skyrių „Kiti vaistai ir Skudexa“);
· jeigu sergate epilepsija arba kamuoja kitos priežasties priepuoliai, nes gali padidėti tokių priepuolių rizika;
· jeigu pasunkėjęs Jūsų kvėpavimas;
· jeigu este nėščia arba žindote kūdikį.

Įspėjimai ir atsargumo priemonės
Pasitarkite su gydytoju arba vaistininku, prieš pradėdami vartoti Skudexa.

Praneškite gydytojui:
· jeigu pasireiškia arba anksčiau pasireiškė alergija;
· jeigu Jus kamuoja inkstų, kepenų arba širdies liga (padidėjęs kraujospūdis ir (arba) širdies nepakankamumas, taip pat organizme susilaiko skystis, arba kuris nors išvardytas sutrikimas buvo anksčiau;
· jeigu vartojate diuretikų;
jeigu yra sutrikusi širdies veikla, anksčiau buvo ištikęs insultas arba manote, kad galima šių sutrikimų rizika (pvz. yra padidėjęs kraujospūdis, diabetas, didelė cholesterolio koncentracija kraujyje, esate rūkalius), pasitarkite su gydytoju, nes šio vaisto vartojimas gali būti susijęs su nedideliu miokardo infarkto arba insulto rizikos padidėjimu. Tokia rizika labiau tikėtina vartojant vaisto didelę dozę ir ilgą laiką. Neviršykite rekomenduotos dozės ir vartojimo trukmės.
· jeigu esate senyvo amžiaus, nes labiau tikėtinas šalutinis vaisto poveikis (žr. 4 skyrių); jeigu atsirastų tokio poveikio reiškinių, nedelsiant pasitarkite su gydytoju;
· jeigu esate moteris ir yra sutrikęs vaisingumas: šis vaistas gali turėti įtakos Jūsų vaisingumui, todėl jo negalima vartoti jeigu planuojate pastoti arba jeigu Jums atliekami vaisingumo tyrimai;
· jeigu sergate kraujodaros sutrikimu, kuomet sutrikęs kraujo ir jo ląstelių susiformavimas;
· jeigu sergate sistemine raudonąja vilklige arba mišria jungiamojo audinio liga (imuninės sistemos liga, pažeidžiančia jungiamąjį audinį);
· jeigu anksčiau sirgote lėtine uždegimine žarnyno liga (opiniu kolitu, Krono liga);
· jeigu yra arba anksčiau buvo kitų skrandžio arba žarnų negalavimų;
· jeigu infekcine liga – žr. poskyrį su antrašte „Infekcijos“ toliau;
· jeigu vartojate kitų vaistų, kurie didina pepsinės opos arba kraujavimo riziką, pvz.: geriamųjų steroidinių hormonų, kai kurių vaistų nuo depresijos(selektyviųjų serotonino reabsorbcijos inhibitorių), apsaugančių nuo kraujo krešulių susidarymo – acetilsalicilo rūgšties arba tokių antikoaguliantų, kaip varfarinas. Tokiais atvejais prieš pradedant šio vaisto vartojimą pasitarkite su gydytoju, kuris gali pasiūlyti skrandžio apsaugai vartoti dar kitų papildomų vaistų;
· jeigu Jus kamuoja depresija ir vartojate antidepresantų, nes kai kurie iš jų gali sąveikauti su tramadoliu (žr. „Kiti vaistai ir Skudexa“).
· jeigu vartojate kitų vaistų, kurių sudėtyje yra tokių pat veikliųjų medžiagų kaip ir šiame vaiste: neviršykite didžiausios deksketoprofeno ir tramadolio paros dozės;
· jeigu manote, kad esate priklausomas nuo kitų skausmą malšinančių vaistų (opioidų);
· jeigu Jus kamuoja sąmonės sutrikimai (jaučiate, jog galite nualpti);
· jeigu Jus ištiko šokas (šaltas prakaitas gali būti šio sutrikimo požymis);
· jeigu Jus kamuoja padidėjęs spaudimas smegenyse (galbūt po galvos traumos ar dėl smegenų ligos);
· jeigu yra pasunkėjęs kvėpavimas;
· jeigu sergate porfirija.

Tolerancija, pripratimas ir priklausomybė

Šio vaisto sudėtyje yra tramadolio, kuris yra opioidinis vaistas. Jo vartojimas gali sukelti
pripratimą ir (arba) priklausomybę.

Šio vaisto sudėtyje yra tramadolio, kuris yra opioidinis vaistas. Pakartotinai vartojant, vaistas gali būti mažiau veiksmingas (prie jo priprantama, o tai vadinama tolerancija). Pakartotinis Skudexa vartojimas taip pat gali sukelti pripratimą, piktnaudžiavimą ir priklausomybę, o tai gali sukelti gyvybei pavojingą perdozavimą. Šio šalutinio poveikio rizika gali padidėti vartojant didesnę dozę ir esant ilgesnei vartojimo trukmei.

Pripratimas ar polinkis į priklausomybę gali priversti Jus jaustis, kad nebekontroliuojate, kiek vaisto Jums reikia arba kaip dažnai jo reikia vartoti.

Pripratimo ar priklausomybės rizika kiekvienam žmogui skiriasi. Jums gali kilti didesnė rizika
priprasti ar tapti priklausomiems nuo Skudexa, jeigu:

· Jūs arba bet kuris Jūsų šeimos narys kada nors piktnaudžiavote alkoholiu, receptiniais vaistais ar nelegaliais narkotikais arba buvote nuo jų priklausomi (buvo „priklausomybė“);
· Jūs rūkote;
· Jūs kada nors turėjote nuotaikos problemų (depresijos, nerimo ar asmenybės sutrikimų) arba buvote gydomi psichiatro dėl kitų psichikos ligų.

Jei vartodami Skudexa pastebėjote bet kurį iš toliau išvardytų požymių, tai gali būti ženklas, kad pripratote arba tapote priklausomi:

· Jums vaistą reikia vartoti ilgiau nei nurodė gydytojas;
· Jums reikia vartoti didesnę doze nei rekomenduojama;
· Jums kyla jausmas, kad reikia toliau vartoti vaistą, net jei jis nepadeda numalšinti skausmo;
· Jūs vartojate vaistą dėl kitų priežasčių, nei jis buvo paskirtas, pavyzdžiui, norėdami išlikti ramūs arba kad vaistas padėtų užmigti;
· Jūs pakartotinai, nesėkmingai bandėte nutraukti arba kontroliuoti vaisto vartojimą;
· Nustojus vartoti vaistą, jaučiatės blogai, o vėl pavartojus vaisto jaučiatės geriau („nutraukimo poveikis“).

Jei pastebėjote bet kurį iš šių požymių, pasitarkite su gydytoju, kad aptartumėte Jums tinkamą gydymo būdą, įskaitant tai, kada tikslinga ir kaip saugiai nutraukti vaisto vartojimą (žr. 3 skyrių „Nustojus vartoti Skudexa“).

Pasakykite savo gydytojui, jeigu kažkuri iš minėtų problemų atsiranda vartojant Skudexa ar jeigu ji tiko praeityje.

Didelis nuovargis, apetito stoka, stiprus pilvo skausmas, pykinimas, vėmimas arba žemas kraujospūdis. Tai gali rodyti, kad jums antinksčių nepakankamumas (žemas kortizolio lygis). Jeigu pasireiškė šių simptomų, pasakykite gydytojui, kuris nuspręs, ar reikia papildomai vartoti hormonų.

Tramadolį kepenyse transformuoja tam tikras fermentas. Kai kurių žmonių organizme šis fermentas veikia kiek kitaip ir tai gali turėti skirtingos įtakos jų organizmui. Kai kuriems žmonėms gali pasireikšti nepakankamas nuskausminamasis poveikis, o kitiems kyla didesnė tikimybė patirti sunkų šalutinį poveikį. Jeigu Jums pasireikštų bent vienas iš šių šalutinio poveikio atvejų: sulėtėjęs arba paviršutiniškas kvėpavimas, sumišimas, mieguistumas, susitraukę vyzdžiai, pykinimas arba vėmimas, vidurių užkietėjimas, apetito stoka, – nevartokite šio vaisto ir nedelsdami kreipkitės medicininės pagalbos.

Esama nedidelės rizikos, kad Jūs galite patirti vadinamąjį serotonino sindromą, kuris gali pasireikšti suvartojus tramadolio vieno arba kartu su tam tikrais antidepresantais. Jei jaučiate kokių nors simptomų, susijusių su šiuo pavojingu sindromu, nedelsdami kreipkitės į gydytoją (žr. 4 skyrių „Galimas šalutinis poveikis“).

Su miegu susiję kvėpavimo sutrikimai 
Skudexa gali sukelti su miegu susijusių kvėpavimo sutrikimų: miego apnėją (periodinius kvėpavimo sutrikimus miegant) ir su miegu susijusią hipoksemiją (mažą deguonies kiekį kraujyje). Gali pasireikšti tokie simptomai kaip periodiniai kvėpavimo sutrikimai miegant, prabudimas naktį dėl dusulio, sunkumas miegoti nepabudus arba didelis mieguistumas dieną. Jeigu jums ar kitam žmogui pasireiškė šie simptomai, pasakykite gydytojui. Gydytojas gali nuspręsti sumažinti dozę.

Infekcijos 
Skudexa gali paslėpti tokius infekcijų požymius kaip karščiavimas ir skausmas. Todėl gali būti, kad vartojant Skudexa, gali būti vėluojama pradėti tinkamą gydymą, o dėl to gali padidėti komplikacijų rizika. Tokių atvejų nustatyta gydant bakterijų sukeltą pneumoniją ir su vėjaraupiais susijusias bakterines odos infekcijas. Jeigu vartojate šį vaistą sirgdami infekcine liga ir Jums pasireiškiantys infekcijos simptomai neišnyksta arba sunkėja, nedelsdami pasitarkite su gydytoju.

Kounis sindromas 
Pranešta apie alerginės reakcijos į šį vaistą požymius, įskaitant kvėpavimo sutrikimus, veido ir kaklo srities patinimą (angioneurozinę edemą), krūtinės skausmą. Pastebėję bet kurį iš šių požymių, nedelsdami nutraukite Skudexa vartojimą ir nedelsdami kreipkitės į gydytoją arba skubiosios medicinos pagalbos.

Vaikams ir paaugliams
Šio vaisto vartojimo vaikams ir paaugliams gydyti tyrimai neatlikti. Todėl jo saugumas ir veiksmingumas nenustatytas ir šio vaisto vaikams bei paaugliams turi būti nevartojama.

Vartojimas vaikams, kuriems yra kvėpavimo sutrikimų
Tramadolio nerekomenduojama skirti vaikams, kuriems yra kvėpavimo sutrikimų, kadangi šiems vaikams gali pasireikšti sunkesni tramadolio toksinio poveikio simptomai.

Kiti vaistai ir Skudexa 
Jeigu vartojate arba neseniai vartojote kitų vaistų įskaitant įsigytus be recepto, arba dėl to nesate tikri, apie tai pasakykite gydytojui arba vaistininkui. Kai kurių vaistų kartu vartoti negalima, o kitų kartu vartojamų vaistų dozę gali reikėti sumažinti.
Visada pasakykite gydytojui, jeigu kartu su Skudexa vartojate žemiau išvardytus vaistus.

Kartu su Skudexa vartoti nerekomenduojama:
acetilsalicilo rūgšties, kortikosteroidų ar kitų vaistų nuo uždegimo;
varfarino, heparino ar kitų vaistų, apsaugančių nuo krešulių susidarymo;
ličio, kuris vartojamas gydyti kai kuriuos nuotaikos sutrikimus;
metotreksato, kuris vartojamas reumatoidinio artrito ir vėžio gydymui;
hidantoino ir fenitoino, vartojamų epilepsijai gydyti;
sulfmetoksazolo, vartojamo bakterijų sukeltoms ligoms gydyti;
monoaminooksidazės (MAO) inhibitorių (vartojamų depresijos gydymui);

Vaistai, kuriuos kartu su Skudexa vartojant reikia laikytis atsargumo priemonių:
AKF inhibitoriai, diuretikai, beta adrenoblokatoriai ir angiotenzino II inhibitoriai, kurie vartojami esant padidėjusiam kraujospūdžiui ir sergant širdies ligomis;
pentoksifilinas, vartojamas esant lėtinėms opoms dėl venų išsiplėtimo;
zidovudinas, vartojamas virusų sukeltoms infekcijoms gydyti;
chlorpropamidas ir glibenklamidas, vartojami cukriniam diabetui gydyti;
aminoglikozidų grupės antibiotikai, vartojami bakterijų sukeltoms infekcijoms gydyti;
jeigu Skudexa vartojamas kartu su raminamaisiais vaistais, pvz., benzodiazepinais ar jiems giminingais preparatais, tai didina sedacijos, kvėpavimo sutrikimų (slopinimo), komos riziką ir gali būti pavojinga gyvybei. Todėl vienalaikis šių vaistų vartojimas gali būti apsvarstytas tik tuomet, kai kitokios gydymo galimybės yra negalimos. Tačiau, jeigu gydytojas jums paskyrė Skudexa kartu su raminamaisiais vaistais, jų vartojimo trukmę nustato gydytojas. Pasakykite gydytojui apie visus raminamuosius vaistus, kuriuos vartojate ir kruopščiai vykdykite visas gydytojo rekomendacijas. Taip pat būtų naudinga informuoti savo draugus ar giminaičius apie aukščiau išvardintus simptomus ir požymius. Jeigu jums atsirado minėtų požymių, kreipkitės į gydytoją.

Vaistai, kuriuos kartu su Skudexa vartojant reikalinga priežiūra:
chinolonų grupės antibiotikai (pvz.: ciprofloksacinas, levofloksacinas), vartojami bakterijų sukeltoms infekcijoms gydyti;
ciklosporinas arba takrolimuzas, vartojami imuninės sistemos ligoms gydyti, po organų transplantacijos;
streptokinazė ir kiti tromboliziniai bei fibrinoliziniai vaistai, tai yra vaistai susidariusiems kraujo krešuliams tirpinti;
probenicidas, vartojamas podagrai gydyti;
mifepristonas, vartojamas nėštumo pabaigoje gimdymui sukelti;
selektyvieji serotonino reabsorbcijos inhibitoriai, vartojami depresijai gydyti;
antitrombocitiniai preparatai, vartojami norint sumažinti trombocitų sulipimą ir kraujo krešulių susidarymą;
tenofoviras, deferasiroksas ir pemetreksedas.

Tramadolio skausmo malšinamasis poveikis gali būti susilpnėjęs ir jo veikimo trukmė trumpesnė, jeigu Jūs taip pat vartojate vaistų, kuriuose yra:
-	karbamazepino (vartojamo nuo epilepsijos priepuolių);
-	buprenorfino, nalbufino arba pentazocino (skausmą malšiančių vaistų);
-	ondansetrono (pykinimą slopinančio vaisto).

Šalutinio poveikio rizika padidėja:
· jeigu vartojate gabapentino arba pregabalino, kurie skiriami epilepsijai ir arba skausmui dėl nervų sutrikimų (neuropatiniam skausmui) gydyti;
· jeigu geriant Skudexa vartojate trankviliantų, migdomųjų, kitokių skausmą malšinančių vaistų, tokių, kaip morfinas ir kodeinas (taip pat vartojamas kaip vaistas nuo kosulio), bei alkoholio. Jūs galite jaustis apsnūdęs ar jausti, kad galite nualpti. Jeigu tai atsitinka, pasakykite savo gydytojui;
· jeigu vartojate vaistų, kurie gali sukelti traukulius (priepuolius), tokių, kaip tam tikri antidepresantai ar antipsichoziniai vaistai. Traukulių atsiradimo rizika gali būti didesnė jeigu Jūs tuo pačiu laiku vartojate Skudexa. Jūsų gydytojas paaiškins, ar Skudexa Jums tinka;
· jei vartojate tam tikrų antidepresantų – gali sąveikauti su šiais vaistais ir gali pasireikšti serotonino sindromas (žr. 4 skyrių „Galimas šalutinis poveikis“)
· jeigu kartu vartojate kumarino grupės antikoaguliantų (vaistų kraujui skystinti). Gali būti paveiktas šių vaistų poveikis kraujo krešėjimui ir gali pasireikšti kraujavimas.

Skudexa vartojimas su alkoholiu
Negerkite alkoholio vartojant Skudexa, nes gali pasireikšti stipresnis jo poveikis.
Kaip vartoti Skudexa žr. 3 skyrių.

Nėštumas, žindymo laikotarpis ir vaisingumas
Jeigu esate nėščia, žindote kūdikį, manote, kad galbūt esate nėščia, arba planuojate pastoti, tai prieš vartodama šį vaistą, pasitarkite su gydytoju arba vaistininku. 
Deksketoprofenas gali sukelti vaisiaus inkstų ir širdies sutrikimų. Jis gali paveikti Jūsų ir Jūsų kūdikio polinkį kraujuoti ir dėl jo gimdymas gali būti vėlesnis arba ilgesnis, nei tikėtasi. Nuo 20-osios nėštumo savaitės deksketoprofenas gali sukelti vaisiaus inkstų sutrikimų, o dėl to gali sumažėti kūdikį supančio amniono skysčio kiekis (oligohidramnionas) arba susiaurėti kraujagyslė (arterinis latakas [ductus arteriosus]) kūdikio širdyje.
Tramadolis išsiskiria į motinos pieną.
Skudexa negalima vartoti nėštumo ir žindymo laikotarpiu.

Vairavimas ir mechanizmų valdymas
Skudexa gali sutrikdyti Jūsų gebėjimą vairuoti ir valdyti mechanizmus, nes gali pasireikšti šalutinis poveikis – galvos svaigimas, miglotas matymas arba mieguistumas. Tai ypač svarbu, jeigu Skudexa vartojamas kartu su vaistais, kurie daro įtaką nuotaikai ir emocijoms arba vartojamas su alkoholiniais gėrimais.
Jei pasireiškia toks poveikis, nevairuokite ir nevaldykite mechanizmų kol šie simptomai neišnyks.

Šio vaisto vienoje dozėje yra mažiau kaip 1 mmol (23 mg) natrio, t. y. jis beveik neturi reikšmės.


3.	Kaip vartoti Skudexa

Visada vartokite šį vaistą tiksliai kaip nurodė gydytojas. Jeigu abejojate, kreipkitės į gydytoją arba vaistininką.

Reikia vartoti mažiausią veiksmingą dozę ir ją vartoti kuo trumpiau, kiek tai būtina simptomams palengvinti. Jeigu sergate infekcine liga ir Jums pasireiškiantys simptomai (pvz., karščiavimas ir skausmas) neišnyksta arba sunkėja, nedelsdami pasitarkite su gydytoju (žr. 2 skyrių).

Jums reikalinga Skudexa dozė priklauso nuo skausmo pobūdžio, jo sunkumo ir trukmės. Prieš pradedant gydymą ir reguliariai gydymo metu, gydytojas aptars su Jumis, ko galite tikėtis vartodami Skudexa, kiek tablečių per dieną reikia gerti, kada ir kiek laiko reikia jį vartoti, kada kreiptis į gydytoją ir kada jo vartojimą reikia nutraukti (taip pat žr. „Nustojus vartoti Skudexa“). 

Dažniausia rekomenduojama dozė yra 1 plėvele dengta tabletė (atitinka 75 mg tramadolio hidrochlorido ir 25 mg deksketoprofeno) kas 8 valandas, bet ne daugiau kaip 3 plėvele dengtos tabletės per parą (atitinka 225 mg tramadolio hidrochlorido ir75 mg deksketoprofeno) ir neviršijant 5 dienų gydymo trukmės.

Vartojimas vaikams ir paaugliams
Vaikams ir paaugliams gydyti Skudexa netinka.

Vartojimas senyviems pacientams
Jeigu Jūs esate vyresnis nei 75 metų, gydytojas gali rekomenduoti pailginti dozavimo intervalą, nes vaisto šalinimas iš organizmo gali būti daug lėtesnis. 

Sunki kepenų ar inkstų liga (nepakankamumas), dializuojami pacientai
Pacientai, kuriems nustatytas sunkus kepenų ir (arba) inkstų nepakankamumas, Skudexa turi nevartoti. Jeigu Jūsų atveju inkstų nepakankamumas yra lengvas, Jūsų gydytojas gali rekomenduoti pailginti dozavimo intervalą.
Jeigu Jūsų atveju yra lengvas arba vidutinio sunkumo kepenų nepakankamumas, Jūsų gydytojas gali rekomenduoti pailginti dozavimo intervalą.

Visada nurykite tabletę užgeriant pakankamu skysčio kiekiu (geriausia stikline vandens).
Maistas Skudexa įsisavinimą lėtina, todėl norint, kad vaistas pradėtų veikti greičiau, išgerkite tabletę mažiausiai 30 min. iki valgymo.
Įrėžimo linija padės tabletę perlaužti, jeigu Jums sunku nuryti visą tabletę.

Ką daryti pavartojus per didelę Skudexa dozę?
Išgėrę per didelę šio vaisto dozę, tuoj pat pasikonsultuokite su gydytoju arba vaistininku arba kreipkitės į artimiausios ligoninės skubios pagalbos skyrių. Pasiimkite su savimi vaisto pakuotę arba šį pakuotės lapelį.

Perdozavus šio vaisto būna tokie simptomai:
vėmimas, apetito stoka, skrandžio skausmas, snūduriavimas, svaigulys arba apkvaitimas, sutrikusi orientacija, galvos skausmas (dėl deksketoprofeno);
vyzdžių susiaurėjimas, vėmimas, širdies nepakankamumas, sąmonės netekimas, traukuliai ir kvėpavimo pasunkėjimas (dėl tramadolio).

Pamiršus pavartoti Skudexa
Negalima vartoti dvigubos dozės norint kompensuoti praleistą dozę.
Kitą dozę gerkite įprastu laiku (žr. skyrių „Kaip vartoti Skudexa“).

Nustojus vartoti Skudexa
Paprastai baigus gydymą Skudexa, nutraukimo simptomų nebūna. 
Visgi pacientai, vartoję Skudexa ir staigiai nutraukę tablečių vartojimą, retais atvejais gali pasijausti blogai. Jie gali būti susijaudinę, jausti nerimą, nervingumą ar drebulį. Gali pasireikšti sumišimas per didelis aktyvumas, miego sutrikimai ir skrandžio bei žarnyno sutrikimai. Labai maža dalis pacientų gali patirti panikos priepuolių, haliucinacijų, kliedesių, paranoją ar tapatumo netekimą. Jiems gali pasireikšti tokių neįprastų pojūčių, kaip niežulys, dilgčiojimas ir nutirpimas bei spengimas ausyse. Labai retai pastebėta kitų neįprastų CNS simptomų, t. y. sumišimas, kliedesiai, savo asmenybės suvokimo pokytis (depersonalizacija), realybės suvokimo pokytis (derealizacija) ir persekiojimo kliedesys (paranoja). Jeigu atsiranda tokių sutrikimų, nutraukite Skudexa vartojimą ir kreipkitės į gydytoją.

Jeigu kiltų daugiau klausimų dėl šio vaisto vartojimo, kreipkitės į gydytoją. 


4.	Galimas šalutinis poveikis

Šis vaistas, kaip ir visi kiti, gali sukelti šalutinį poveikį, nors jis pasireiškia ne visiems žmonėms.
Žemiau išvardyti galimo šalutinio poveikio požymiai.

Jūs turite nedelsiant kreiptis į gydytoją, jeigu atsiranda tokių alerginės reakcijos simptomų, kaip veido, liežuvio ir (arba) gerklės patinimas, ir (arba) rijimo pasunkėjimas ar dilgėlinė kartu su apsunkintu kvėpavimu. 

Nedelsiant nutraukite Skudexa vartojimą, jeigu atsirado odos išbėrimas arba bet koks burnos ar gleivinės pažeidimas arba bet koks kitas alergijos požymis.

Labai dažni šalutinio poveikio reiškiniai (gali pasireikšti ne rečiau kaip 1 iš 10 asmenų):
· pykinimas;
· svaigulys;

Dažni šalutinio poveikio reiškiniai (gali pasireikšti rečiau kaip 1 iš 10 asmenų):
· vėmimas;
· skrandžio skausmas;
· viduriavimas; 
· sutrikęs virškinimas;
· galvos skausmas;
· mieguistumas, nuovargis;
· vidurių užkietėjimas;
· burnos sausumas;
· sustiprėjęs prakaitavimas.

Nedažni šalutinio poveikio reiškiniai (gali pasireikšti rečiau kaip 1 iš 100 asmenų):
· padidėjęs trombocitų skaičius kraujyje;
širdies ir kraujotakos sutrikimas (širdies plakimas, dažnas širdies ritmas, silpnumo pojūtis ar kolapsas), žemas kraujospūdis. Toks šalutinis poveikis ypač gali pasireikšti pacientams stovimoje padėtyje ir pacientams, kurie patiria fizinę įtampą;
padidėjęs arba labai padidėjęs kraujospūdis;
balso stygų (kalbos aparato) patinimas;
sumažėjęs kalio kiekis kraujyje;
psichozės;
patinimai apie akis;
paviršutinis arba retas kvėpavimas;
diskomfortas, nenormali savijauta;
kraujas šlapime;
apkvaitimas;
mieguistumas arba sunkumas užmigti;
nervingumas arba nerimas;
kraujo priplūdimas į veidą ir kaklą;
vidurių pūtimas;
nuovargis;
skausmas;
karščio pojūtis arba šaltkrėtis, bloga bendra savijauta;
kraujo tyrimų pokyčiai;
pykinimas (noras vemti);
spaudimo pojūtis skrandyje, skrandžio išsipūtimas;
skrandžio uždegimas;
odos reakcijos (pvz.: niežulys, išbėrimas);
atminties netekimas;
veido patinimas.

Reti šalutinio poveikio reiškiniai (gali pasireikšti rečiau kaip 1 iš 1 000 asmenų):
lūpų ir ryklės patinimas;
pepsinė opa, pepsinės opos prakiurimas arba kraujavimas, kuris gali pasireikšti vėmimu su krauju arba juodomis išmatomis;
sutrikusi prostatos veikla;
kepenų uždegimas, pažeidimas,
ūminis inkstų nepakankamumas,
lėtas širdies ritmas,
epilepsijos priepuoliai,
alerginės arba anafilaksinės reakcijos (pvz.: pasunkėjęs kvėpavimas, švokštimas, odos patinimas) ir šokas (staigus kraujotakos sutrikimas);
laikinas sąmonės netekimas (apalpimas);
haliucinacijos;
skysčių susilaikymas organizme, kulkšnių patinimas;
apetito nebuvimas, apetito pokyčiai;
spuogai;
nugaros skausmas;
dažnas šlapinimasis, retas šlapinimasis, pasunkėjęs šlapimo tekėjimas arba skausmingas šlapinimasis;
nereguliarios mėnesinės;
· nenormalūs pojūčiai (dilgčiojimo arba deginimo, apmirimo pojūtis);
· drebėjimas, raumenų trūkčiojimas, nekoordinuoti judesiai, raumenų silpnumas;
· sumišimas;
· sutrikęs miegas, košmariški sapnai;
· jutimo sutrikimas;
· neryškus matymas, siauri vyzdžiai; 
· dusulys.

Psichologiniai negalavimai, kurių gali atsirasti pavartojus Skudexa, kiekvienam asmeniui skiriasi pagal intensyvumą ir prigimtį (priklauso nuo paciento savybių ir gydymo trukmės):
nuotaikos pokyčiai (dažniausiai pakili nuotaika, kartais irzli nuotaika);
aktyvumo pokyčiai (dažniausiai sumažėjimas, kartais padidėjimas);
sąmoningumo sumažėjimas;
mažesnis gebėjimas nuspręsti, dėl kurių gali atsirasti klaidų darant sprendimus.

Pranešama apie astmos eigos pablogėjimą.

Jeigu gydymas nutraukiamas staigiai, gali atsirasti abstinencijos požymių (žr. skyrių „Nustojus vartoti Skudexa“).

Epilepsijos traukulių dažniausiai atsiranda pavartojus dideles tramadolio dozes arba kartu vartojant kitų vaistų, kurie gali skatinti traukulių atsiradimą.

Labai reti šalutinio poveikio reiškiniai (gali pasireikšti rečiau kaip 1 iš 10 000 asmenų):
· kasos uždegimas;
· inkstų veiklos sutrikimai;
· sumažėjęs kraujo baltųjų ląstelių skaičius (neutropenija);
· opos odoje, burnos, akių, lyties organų gleivinėje (Stivenso-Džonsono [Stevens-Johnson] ir Lajelio [Lyell] sindromai);
· dusulys dėl kvėpavimo takų susiaurėjimo;
· ūžesys ausyse (tinnitus);
· odos jautrumas;
· jautrumas šviesai.

Šalutinio poveikio reiškiniai, kurių dažnis nežinomas (negali būti apskaičiuotas pagal turimus duomenis):
· krūtinės skausmas, kuris gali būti sunkios alerginės reakcijos, vadinamos Kounis sindromu, požymis;
· vaisto sukeltas lokalus odos išbėrimas. Alerginė odos reakcija, vadinama vaisto sukeltu lokaliu išbėrimu, kuri gali pasireikšti apvaliomis ar ovaliomis odos paraudimo dėmėmis ir patinimu, pūslėmis ir niežėjimu. Pažeistose odos vietose ji gali patamsėti, o patamsėjimas gali išlikti ir po išgijimo. Vaisto sukeltas lokalus išbėrimas paprastai atsinaujina toje (-ose) pačioje (-ose) vietoje (-ose), jei vaistas vartojamas dar kartą;
· serotonino sindromas, kuris gali pasireikšti kaip psichikos būklės pokyčiai (pvz., susijaudinimas, haliucinacijos, koma) ir kaip kitokie efektai, pavyzdžiui, karščiavimas, širdies susitraukimų dažnio padidėjimas, nestabilus kraujospūdis, nevalingi traukuliai, raumenų standumas, koordinacijos sutrikimas ir (arba) virškinimo trakto simptomai (tokie, kaip pykinimas, vėmimas, viduriavimas) (žr. 2 skyrių „Kas žinotina prieš vartojant Skudexa“);
· tarsenos sutrikimai;
· labai stiprus vyzdžių išsiplėtimas;
· sumažėjęs cukraus kiekis kraujyje;
· žagsėjimas.

Nedelsiant pasakykite gydytojui, jeigu pradėjus vaisto vartoti patiriate skrandžio arba žarnyno šalutinį poveikį (pvz., skrandžio skausmą, rėmenį arba kraujavimą), jeigu toks šalutinis poveikis pasireiškė anksčiau vartojant ilgesnį laiką vaistų nuo uždegimo, ypač jeigu esate senyvo amžiaus.

Dažniausiais šalutinis poveikis, pasireiškiantis vartojant Skudexa, yra pykinimas ir galvos svaigimas, kurie pasireiškia dažniau negu 1 iš 10 pacientų.

Pranešama, kad vartojant NVNU pasitaiko skysčio susilaikymas ir atsiranda patinimų (ypač čiurnų ir pėdų), padidėja kraujospūdis ir atsiranda širdies nepakankamumo požymių.

Tokių vaistų kaip Skudexa vartojimas gali būti susijęs su nedideliu miokardo infarkto arba insulto rizikos padidėjimu.

Pacientams, sergantiems imuninės sistemos sutrikimais, kurie pažeidžia jungiamąjį audinį (sistemine raudonąja vilklige arba mišria jungiamojo audinio liga), vaistai nuo uždegimo retais atvejais gali sukelti karščiavimą, galvos skausmą ir sprando sąstingį.

Pranešimas apie šalutinį poveikį
Jeigu pasireiškė šalutinis poveikis, įskaitant šiame lapelyje nenurodytą, pasakykite gydytojui arba vaistininkui. Pranešimą apie šalutinį poveikį galite užpildyti ir pateikti Valstybinės vaistų kontrolės tarnybos prie Lietuvos Respublikos sveikatos apsaugos ministerijos tinklalapyje https://vvkt.lrv.lt/lt/ nurodytais būdais arba paskambinti nemokamu telefonu +370 800 73 568. Pranešdami apie šalutinį poveikį galite mums padėti gauti daugiau informacijos apie šio vaisto saugumą.


5.	Kaip laikyti Skudexa

Šį vaistą laikykite vaikams nepastebimoje ir nepasiekiamoje vietoje.

Laikykite šį vaistą saugioje ir patikimoje vietoje, kur kiti žmonės negalės jo pasiekti. Jis gali sukelti rimtą žalą ir būti mirtinas žmonėms, jei jis nebuvo jiems paskirtas.

Ant kartono dėžutės ir lizdinės plokštelės po „EXP“ nurodytam tinkamumo laikui pasibaigus, šio vaisto vartoti negalima. Vaistas tinkamas vartoti iki paskutinės nurodyto mėnesio dienos.

Šio vaisto laikymui specialių temperatūros sąlygų nereikalaujama.
Laikyti gamintojo pakuotėje, kad vaistas būtų apsaugotas nuo šviesos.

Vaistų negalima išmesti į kanalizaciją arba su buitinėmis atliekomis. Kaip išmesti nereikalingus vaistus, klauskite vaistininko. Šios priemonės padės apsaugoti aplinką.


[bookmark: _Toc129243269][bookmark: _Toc129243144]6.	Pakuotės turinys ir kita informacija

Skudexa sudėtis
-	Veikliosios medžiagos yra tramadolio hidrochloridas ir deksketoprofenas. Kiekvienoje tabletėje yra 75 mg tramadolio hidrochlorido ir 25 mg deksketoprofeno.
-	Pagalbinės medžiagos: 
Tabletės branduolys: mikrokristalinė celiuliozė, pregelifikuotas kukurūzų krakmolas, kroskarmeliozės natrio druska, natrio stearilfumaratas, koloidinis bevandenis silicio dioksidas.
Tabletės plėvelė: Opadry II balta 85F18422 sudėtis: polivinilo alkoholis, titano dioksidas, makrogolis/PEG, talkas.

Skudexa išvaizda ir kiekis pakuotėje
Skudexa yra beveik baltos arba gelsvos, pailgos plėvele dengtos tabletės su perlaužimo įrėžiu vienoje pusėje ir įspaudu „M“ kitoje pusėje supakuotos iš plastiko ir aliuminio pagamintose išspaudžiamose lizdinėse plokštelėse.

Skudexa tiekiamas lizdinėse plokštelėse po 2, 4, 10, 15, 20, 30, 50, 100 plėvele dengtų tablečių arba grupinėse pakuotėse, sudarytose iš 5 vidinių pakuočių, kiekvienoje po 100 plėvele dengtų tablečių.
Gali būti tiekiamos ne visų dydžių pakuotės.

Registruotojas ir gamintojas

Registruotojas
Menarini International Operations Luxembourg S.A.
1, Avenue de la Gare
L-1611, Luxembourg
Liuksemburgas

Gamintojas
Menarini – Von Heyden GmbH
Leipziger Strasse 7-13
01097 Dresden
Vokietija

Jeigu apie šį vaistą norite sužinoti daugiau, kreipkitės į vietinį registruotojo atstovą.
		
UAB „BERLIN CHEMIE MENARINI BALTIC“
Jasinskio 16a, 
LT-03163 Vilnius
Tel. +370 5 269 19 47
El. paštas: lt@berlin-chemie.com







Šis vaistas EEE valstybėse narėse registruotas tokiais pavadinimais:
Airija, Belgija, Bulgarija, Čekija, Estija, Graikija, Jungtinė Karalystė (Šiaurės Airija), Kipras, Kroatija, Latvija, Lenkija, Lietuva, Liuksemburgas, Malta, Nyderlandai, Portugalija, Rumunija, Slovakija, Slovėnija, Suomija, Švedija, Vengrija: Skudexa 
Ispanija: Enanplus 
Italija: Lenizak 
Prancūzija: Skudexum 


Šis pakuotės lapelis paskutinį kartą peržiūrėtas 2025-12-18.


Išsami informacija apie šį vaistą pateikiama Valstybinės vaistų kontrolės tarnybos prie Lietuvos Respublikos sveikatos apsaugos ministerijos tinklalapyje https://vvkt.lrv.lt/lt/

